CELEX: 52011PC0753
Language: mt
Date: 2011-11-15
Title: Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi, bħala parti mill-Fond għas-Sigurtà Interna, l-istrument għal appoġġ finanzjarju għall-kooperazzjoni tal-pulizija, il-prevenzjoni u l-ġlieda kontra l-kriminalità u l-ġestjoni tar-riskji

|
			
		
		
		52011PC0753
		
			Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi, bħala parti mill-Fond għas-Sigurtà Interna, l-istrument għal appoġġ finanzjarju għall-kooperazzjoni tal-pulizija, il-prevenzjoni u l-ġlieda kontra l-kriminalità u l-ġestjoni tar-riskji /* KUMM/2011/0753 finali - 2011/0368 (COD) */
			
				
		
		
			
			   	MEMORANDUM TA 'SPJEGAZZJONI
1.           IL-KUNTEST TAL-PROPOSTA
Il-politiki fir-rigward tal-ispazju ta’
Libertà, Sigurtà u Ġustizzja qed jikbru b’mod kontinwu fl-importanza matul
l-aħħar snin. Dawn il-politiki huma fil-qalba tal-proġett
Ewropew għall-ħolqien ta' żona mingħajr fruntieri interni
fejn iċ-ċittadini tal-UE u ċ-ċittadini ta' pajjiżi
terzi jkunu jistgħu jidħlu, jiċċirkulaw, jgħixu u
jaħdmu, iġibu ideat ġodda, kapital, għarfien u innovazzjoni
jew il-mili ta’ spazji vojta fis-swieq tax-xogħol nazzjonali, b’kunfidenza
li d-drittijiet tagħhom se jiġu rispettati b'mod sħiħ u li
s-sigurtà tagħhom hija żgurata. L-importanza dejjem tikber
tal-politiki tal-affarijiet interni ġiet ikkonfermata bil-Programm ta’
Stokkolma tal-2009[1],
u hija wkoll waħda mill-oqsma li rat bidliet importanti taħt
it-Trattat ta’ Lisbona. 
Fil-qasam tas-Sigurtà Interna, id-dokumenti
ewlenin bħall-Komunikazzjoni tal-Kummissjoni dwar l-Istrateġija
għas-Sigurtà Interna[2]
provdew gwida ċara dwar id-direzzjoni ta’ attivitajiet fis-snin li
ġejjin. Is-sigurtà interna hija qasam fejn l-Unjoni se tkun qed
tiffaċċja sfidi importanti. It-terroriżmu u l-kriminalità
organizzata, it-traffikar tad-drogi, il-korruzzjoni,
iċ-ċiberkriminalità, it-traffikar tal-bnedmin u l-armi se jibqgħu
jpoġġu theddidiet serji. Il-livelli aggregati ta’ kriminalità huma
antiċipati li jibqgħu stabbli iżda n-natura tal-kriminalità hija
mistennija li tinbidel bi kriminali li jużaw teknoloġiji ġodda
biex iwettqu delitti. Il-kriminalità transkonfinali u organizzata hi mistennija
li tiżdied u ssir iżjed sofistikata u internazzjonali fin-natura
tagħha. Xi tipi ta’ delitti bħal frodi, ħasil tal-flus u
ċiberkriminalità, huma mistennija li jikbru. Għandhom jittieħdu
wkoll iżjed azzjonijiet għall-protezzjoni tal-infrastruttura kritika
tal-Unjoni b’mod iżjed effettiv notevolment kontra attakki
terroristiċi u għall-iżvilupp ta’ approċċ mill-Unjoni
integrat għall-ġestjoni tar-riskji u tal-kriżi. Sabiex jiġu
indirizzati dawn l-isfidi kollha fil-futur, azzjonijiet imtejba fuq livell
tal-Unjoni huma essenzjali biex ikun hemm suċċess fil-protezzjoni
taċ-ċittadini minn theddidiet transnazzjonali dejjem jiżdiedu u
appoġġ għax-xogħol operazzjonali mwettaq mill-awtoritajiet
kompetenti tal-Istati Membri, inkluż permezz ta’ finanzjament xieraq
tal-Unjoni. F’dan il-kuntest, il-Programm ta’ Stokkolma b’mod espliċitu
sejjaħ għall-ħolqien ta’ Fond sabiex jappoġġja
l-implimentazzjoni tal-Istrateġija għas-Sigurtà Interna u
approċċ koerenti u komprensiv għal kooperazzjoni fl-infurzar
tal-liġi, inkluża l-ġestjoni tal-fruntieri esterni tal-Unjoni. 
F’dan l-isfond, fil-proposta tagħha tad-29 ta’
Ġunju 2011 fuq il-qafas finanzjarju multiannwali li jmiss
għall-perjodu 2014-2020[3],
il-Kummissjoni ssuġġeriet li jiġi stabbilit Fond
għas-Sigurtà Interna, bħala parti minn struttura simplifikata
b’żewġ Fondi għal nefqa fil-futur fil-qasam tal-affarijiet
interni li jinkludi wkoll Fond għall-Migrazzjoni u l-Ażil. Il-Fond
għas-Sigurtà Interna se jkollu baġit globali ta’ EUR 4,648 miljun (fi
prezzijiet attwali) għall-appoġġ tal-implimentazzjoni
tal-ħames għanijiet strateġiċi stabbiliti
mill-Istrateġija għas-Sigurtà Interna: it-tfixkil tan-netwerks
tal-kriminalità internazzjonali, il-prevenzjoni tat-terroriżmu u
l-indirizzar tar-radikalizzazzjoni u r-reklutaġġ, iż-żieda
fil-livelli tas-sigurtà għal ċittadini u negozji
fiċ-ċiberspazju, it-tisħiħ tas-sigurtà permezz
tal-ġestjoni fil-fruntieri u għaż-żieda tar-reżiljenza
tal-Ewropa għal kriżijiet u diżastri.
Minħabba l-bażijiet differenti
tat-Trattat għall-firxa wiesgħa ta’ għanijiet strateġiċi
li għandhom jiġu kopruti, mhuwiex legalment possibbli li jiġi
stabbilit il-Fond għas-Sigurtà Interna bħala strument finanzjarju
wieħed. Għaldaqstant hu propost li jiġi stabbilit Fond
bħala qafas ta’ finanzjament komprensiv, li jinkludi żewġ proposti
speċfiċi għas-settur – li din hija waħda minnhom -,
ikkumplimentati bi strument orizzontali li jistabbilixxi dispożizzjonijiet
komuni. .
L-arkitettura legali hija spjegata
f’iżjed dettall taħt it-Taqsima 3.
2.           RIŻULTATI TA’ KONSULTAZZJONIJIET
MAL-PARTIJIET INTERESSATI U L-VALUTAZZJONI TAL-IMPATT
Skont l-enfasi ikbar imqiegħda fuq
l-evalwazzjoni bħala għodda sabiex it-tfassil tal-politika jkun
infurmat, din il-proposta hija infurmata b’riżultati ta’ evalwazzjoni,
konsultazzjoni ma’ partijiet interessati u l-valutazzjoni tal-impatt.
Il-ħidma fuq il-preparazzjoni
tal-istrumenti finanzjarji fil-futur għal affarijiet interni bdiet fl-2010
u kompliet fl-2011. Bħala parti minn din il-ħidma preparatorja,
studju ta’ evalwazzjoni/valutazzjoni tal-impatt tnieda f’Diċembru 2010
bl-għajnuna ta’ kuntrattur estern. Dan l-istudju tlesta f’Lulju 2011
u ġabar ir-riżultati ta’ evalwazzjoni disponibbli
għall-istrumenti finanzjarji eżistenti u ta informazzjoni dwar
il-problemi, l-għanijiet u l-opzjonijiet ta’ politika, inkluż
l-impatt probabbli tagħhom, eżaminati fil-valutazzjoni tal-impatt.
Abbażi ta’ dan l-istudju, il-Kummissjoni ppreparat rapport ta’
valutazzjoni tal-impatt li fuqu l-Bord tal-Valutazzjoni tal-Impatt ta
l-opinjoni tiegħu fid-9 ta’ Settembru 2011. 
Skont l-enfasi
ikbar li qed titpoġġa fuq l-evalwazzjoni bħala għodda
sabiex it-tfassil tal-politika jkun infurmat, din il-proposta
leġiżlattiva kkunsidrat ukoll b’mod sħiħ l-evalwazzjoni ta’
nofs il-perjodu formali tal-Programm Ġenerali dwar Is-Sigurtà u s-Salvagwardja
tal-Libertajiet[4],
li tkopri l-implimentazzjoni tal-programmi ISEC (Il-Prevenzjoni u l-Ġlieda
kontra l-Kriminalità) u CIPS (il-Prevenzjoni, it-Tħejjija u
l-Ġestjoni tal-Konsegwenzi tat-Terroriżmu u riskji oħrajn
relatati mas-Sigurtà) bejn l-2007 u l-2009. Fir-rapport tagħha tas-16 ta’
Ġunju 2011, il-Kummissjoni evalwat l-aspetti kwantitattivi u
kwalitattivi tal-implimentazzjoni tal-Programmi u r-riżultati miksuba,
inklużi elenkar xieraq tal-attivitajiet tal-programm, analiżi
tal-prestazzjoni tal-proġetti ffinanzjati, u reviżjoni tal-istrumenti
u l-mekkaniżmi tal-implimentazzjoni sabiex jiġu identifikati
miżuri korrettivi possibbli.
Ir-riżultati ta’ konsultazzjoni pubblika
ddedikata online fuq il-futur tal-finanzjament tal-affarijiet interni[5], li bdiet mill-5 ta’ Jannar
sal-20 ta’ Marzu 2011 u li kienet miftuħa għall-partijiet
interessati minn ġol-Unjoni u minn pajjiżi terzi, ġew kollha
kkunsidrati fil-preparazzjoni ta’ din il-proposta. Total ta’ 115-il risposta
ġew irċevuti minn individwi u għan-nom ta’ organizzazzjonijiet,
inklużi 8 dokumenti ta’ pożizzjoni. Diversi partijiet li taw
tweġiba mill-Istati Membri kollha kkontribwixxew għall-konsultazzjoni
kif ukoll oħrajn f’xi pajjiżi terzi. 
F'April 2011 il-konferenza "Il-futur
tal-finanzjament tal-UE għall-Affarijiet Interni: Ħarsa
ġdida" laqqgħet flimkien il-partijiet interessati
prinċipali (l-Istati Membri, l-organizzazzjonijiet internazzjonali,
l-organizzazzjonijiet tas-soċjetà ċivili eċċ) u
tagħthom l-opportunita biex jaqsmu l-fehmiet tagħhom dwar il-futur
ta’ finanzjament tal-Unjoni għall-affarijiet interni. Il-konferenza kienet
ukoll okkażjoni biex jiġi vvalidat ir-riżultat tal-analiżi
u l-konsultazzjoni pubblika. 
Il-futur tal-finanzjament tal-UE għal
affarijiet interni tqajjem u ġie diskuss ma’ partijiet interessati
istituzzjonali f’diversi okkażjonijiet, inkluża diskussjoni informali
f’ħin l-ikel waqt il-Kunsill ĠAI tal-21 ta’ Jannar 2011,
kolazzjon informali mal-koordinaturi politiċi tal-Parlament Ewropew tas-26
ta’ Jannar 2011, fis-seduta tal-Kummissarju Malmström quddiem il-Kumitat
SURE tal-10 ta’ Marzu 2011 u waqt skambju ta’ fehmiet bejn
id-Direttur-Ġenerali tad-DĠ għall-Affarijiet Interni u l-Kumitat
LIBE tal-Parlament tas-17 ta’ Marzu 2011. 
Pariri esperti speċifiċi dwar
l-istrumenti finanzjarji fil-futur fil-qasam tas-Sigurtà Interna ġew
provduti permezz ta' diskussjonijiet li seħħew fil-laqgħa COSI
fil-5 ta' Ottubru 2010 fejn skambju preliminari tal-fehmiet saret ma'
rappreżentanti tal-Istati Membri u rappreżentanti tal-aġenziji
(l-Eurojust, l-Europol, is-CEPOL u l-Frontex) u waqt il-Konferenza EOS dwar
l-Industrija u s-Sigurtà tad-9 ta’ Frar 2011. Barra minn hekk, l-aspetti
tekniċi konnessi mal-implimentzzjoni tal-istrument finanzjarju fil-futur
fil-qasam tas-Sigurtà Interna ġew diskussi wkoll mal-esperti tal-Istati
Membri fil-laqgħat tal-15 ta’ Frar u t-18 ta’ Lulju 2011
taż-żewġ kumitati għall-Programm Ġenerali dwar
is-Sigurtà u s-Salvagwardjar tal-Libertajiet (ISEC u CIPS).
Dawn il-konsultazzjonijiet, konferenzi u
diskussjonijiet bejn esperti kkonfermaw li hemm qbil globali fost il-partijiet
interessati ewlenin dwar il-ħtieġa li jitwessa’ l-kamp ta'
applikazzjoni tal-azzjoni għal finanzjament tal-Unjoni fil-qasam
tas-sigurtà interna, inklużi fir-rigward tad-dimensjoni esterna, u
ħtieġa għall-ħidma lejn iżjed simplifikazzjoni
fil-mekkaniżmi ta’ kunsinna u iżjed flessibbiltà, notevolment biex
jirrispondu għal emerġenzi. Sabiex jiżdied il-valur, in-nefqa
tal-Unjoni għandha tirrifletti aħjar il-prijoritajiet fuq livell
tal-Unjoni u l-impenji strateġiċi u għandha tappoġġja
l-implimentazzjoni tal-acquis tal-affarijiet interni tal-Unjoni. Fil-qasam
tas-sigurtà interna, il-partijiet interessati kkunsidraw li l-prijoritajiet
tematiċi wesgħin diġà ġew stabbiliti mill-Programm ta’
Stokkolma tal-2009 u l-Istrateġija għas-Sigurtà Interna tal-2010.
Mekkaniżmu ta’ finanzjament fil-futur għandu għaldaqstant
jiġi definit b'mod komprensiv, li jkun jinkludi l-infurzar tal-liġi,
il-gwardji fil-fruntieri u l-komunitajiet tad-dwana. Il-ħtieġa li
jsir użu akbar mill-aġenziji rilevanti tal-Unjoni, bħal Europol
u Frontex ġiet ikkunsidrata importanti wkoll. Kien hemm appoġġ
wiesa’ għat-tnaqqis tan-numru ta’ strumenti finanzjarji għal
struttura ta’ żewġ Fondi bil-kundizzjoni li din twassal għal
simplifikazzjoni. Il-partijiet interessati qablu wkoll dwar il-ħtieġa
għal mekkaniżmu flessibbli ta’ intervent ta’ emerġenza.
Il-ġestjoni kondiviża b’ċaqliq għal programmar multiannwali
tqieset b’mod ġenerali bħala l-mod ta’ ġestjoni xieraq għal
nefqa fl-affarijiet interni. L-organizzazzjonijiet mhux governattivi,
madankollu, kienu tal-fehma li l-ġestjoni diretta għandha titkompla
wkoll.
3.           ELEMENTI LEGALI TAL-PROPOSTA
Id-dritt ta' azzjoni ġej
mill-Artikolu 3 (2) tat-Trattat dwar l-Unjoni Ewropea li jgħid li
“l-Unjoni għandha toffri liċ-ċittadini tagħha spazju ta’
libertà, is-sigurtà u l-ġustizzja mingħajr fruntieri interni, li fih
il-moviment liberu tal-persuni jkun assigurat flimkien ma' miżuri xierqa
f'dak li jirrigwarda l-kontrolli tal-fruntieri esterni, l-asil, l-immigrazzjoni
kif ukoll il-prevenzjoni tal-kriminalità u l-ġlieda kontriha”.
L-azzjoni tal-Unjoni hi ġġustifikata
fuq il-bażijiet tal-għanijiet stabbiliti fl-Artikolu 67
tat-Trattat dwar il-Funzjonament tal-Unjoni (TFUE), minn issa ’l quddiem
imsejjaħ bħala “it-Trattat”, li jistabbilixxi l-mezzi li
jikkostitwixxu spazju ta’ libertà, sigurtà u ġustizzja. 
Ir-Regolament hu bbażat fuq bażijiet
legali multipli fit-Titolu V tat-Trattat fil-qasam tal-libertà, is-sigurtà
u l-ġustizzja (Artikoli 82 (1), 84 u 87 (2) TFUE). Dawn l-artikoli
jikkostitwixxu bażijiet legali kompatibbli fid-dawl tal-partikolaritajiet
legali li japplikaw għat-teħid ta’ deċiżjonijiet taħt
dan it-Titolu. 
Minħabba regoli differenti fil-votazzjoni
fil-Kunsill li jirriżultaw minn ġeometrija varjabbli skont il-Protokolli 19
(fuq l-acquis ta’ Schengen), 21 (il-pożizzjoni tar-Renju Unit u l-Irlanda
fir-rigward tal-qasam tal-Libertà, is-Sigurtà u l-Ġustizzja) u 22
(il-pożizzjoni tad-Danimarka, inkluża b’rabta mat-Titolu V,
parti tlieta tat-Trattat), mhuwiex legalment possibbli li titħejja
proposta leġiżlattiva komprensiva waħda għall-Fond
għas-Sigurtà Interna, minkejja l-koerenza tal-għanijiet ta’ politika
li għandhom jiġu indirizzati.
Il-Fond għas-Sigurtà Interna hu
għaldaqstant maħluq bħala qafas ta’ finanzjament komprensiv li
hu magħmul minn żewġ atti separati, li jistabbilixxu
l-komponenti differenti tal-Fond u li jistabbilixxi l-għanijiet,
l-azzjonijiet eliġibbli u l-pakketti ta’ kull komponent;
·                        
Regolament li jistabbilixxi, bħala parti
mill-Fond, il-komponent għall-kooperazzjoni tal-pulizija, il-prevenzjoni u
l-ġlieda kontra l-kriminalità u l-ġestjoni tar-riskji;
·                        
Regolament li jistabbilixxi, bħala parti
mill-Fond, il-ġestjoni tal-fruntieri u komponent ta' politika ta'
viża komuni.
Fi ħdan il-qafas komprensiv tal-Fond
għas-Sigurtà Interna, dan ir-Regolament għandu jipprovdi
appoġġ finanzjarju għall-kooperazzjoni tal-pulizija, l-iskambju
tal-informazzjoni u l-aċċess għaliha, il-prevenzjoni kontra
l-kriminalità u l-ġlieda kontra l-kriminalità transkonfinali u kif ukoll
dik serja u organizzata, li tinkludi t-terroriżmu, il-protezzjoni tan-nies
u infrastruttura kritika kontra l-inċidenti marbuta mas-sigurtà u
l-ġestjoni effettiva tar-riskju marbuta mas-sigurtà filwaqt li jiġu
kkunsidrati l-politiki tal-Unjoni (strateġiji, programmi u pjanijiet ta’
azzjoni), leġiżlazzjoni, kooperazzjoni prattika u valutazzjonijiet
ta’ theddid u riskju. Bħala konsegwenza, iż-żewġ programmi
li attwalment jipprovdu appoġġ finanzjarju għal dan il-qasam ta’
politika (ISEC, CIPS) għandhom jiġu revokati b’effett mill-1 ta’
Jannar 2014, suġġetti għar-regoli tranżitorji. Safejn huwa
kkonċernat il-programm CIPS (Deċiżjoni tal-Kunsill 2007/124/KE,
EURATOM), dan mhuwiex possibbli fi ħdan il-qafas ta’ dan ir-Regolament,
iżda jeħtieġ att legali separat minnħabba r-regoli
differenti fil-votazzjoni taħt il-bażi legali doppja tiegħu
(KE/Euratom). 
B’mod ġenerali, dan hu qasam fejn hemm
b'mod ċar valur miżjud fl-interventi tal-Unjoni meta mqabbel
mal-Istati Membri li jaġixxu waħedhom. L-Unjoni Ewropea tinsab f’pożizzjoni
aħjar mill-Istati Membri biex tindirizza sitwazzjonijiet transkonfinali u
biex tipprovdi pjattaforma għal approċċi komuni,
appoġġ finanzjarju provdut taħt dan ir-Regolament
jikkontribwixxi b’mod partikolari għat-tisħiħ
tal-kapaċitajiet nazzjonali u Ewropej kif ukoll kooperazzjoni u
koordinazzjoni transkonfinali, komunikazzjoni faċilitata u sigura,
netwerking, fiduċja reċiproka u l-iskambju tal-informazzjoni u
tal-aħjar prattiċi. Madankollu, huwa kompletament rikonoxxut
għandhom isiru interventi fil-livell xieraq u r-rwol tal-Unjoni
m’għandux imur lil hinn minn dak li hu meħtieġ. Kif enfasizzat
ir-Reviżjoni tal-Baġit, il-“baġit tal-UE għandu
jintuża sabiex jiffinanzja ġid pubbliku tal-UE, azzjonijiet li
l-Istati Membri u r-reġjuni ma jistgħux jiffinanzjawhom huma stess,
jew fejn jista’ jikseb riżultati aħjar”[6].
4.           IMPLIKAZZJONI BAĠITARJA 
Il-proposta tal-Kummissjoni għall-qafas
multiannwali li jmiss tinkludi proposta ta’ EUR 4.648 miljun (fi
prezzijiet attwali) għall-Fond għas-Sigurtà Interna għall-perjodu
2014-2020. Fi ħdan dan il-pakkett globali, ir-riżorsi disponibbli
b’mod indikattiv għall-implimentazzjoni ta’ dan ir-Regolament
Speċifiku jammontaw għal EUR 1 128 miljun. B’mod indikattiv, 50 %
ta’ dan l-ammont (EUR 564 miljun) għandu jintuża għal
programmi nazzjonali tal-Istati Membri filwaqt li l-50 % l-oħra
(EUR 564 miljun) għandu jiġi ċentralment ġestit
għall-finanzjament ta’ azzjonijiet tal-Unjoni, azzjonijiet ta’
emerġenza u għajnuna teknika
EUR
miljun
 Fond għas-Sigurtà Interna inklużi sistemi ġodda tal-IT ||   || 4,648 
 - Strument ta’ kooperazzjoni tal-pulizija ||   || 1,128 
 - Strument tal-fruntiera ||   || 3,520 
5.           ELEMENTI EWLENIN TAL-PROPOSTA
·                        
Iffukar ċar fuq prijoritajiet
strateġiċi
Sabiex jiġi żgurat li jista’
jinkiseb impatt suffiċjenti u dimostrabbli, dan ir-regolament jipproponi
li l-perjodu 2014-2020 jikkonċentra l-appoġġ finanzjarju
tal-Unjoni fuq ħames prijoritajiet strateġiċi ewlenin (kif
identifikati mill-istrateġija tas-sigurtà Interna tal-Unjoni): 
–              
il-prevenzjoni u l-ġlieda kontra l-kriminalità
transkonfinali, serja u organizzata; 
–              
iż-żieda fil-livelli ta’ sigurtà
għaċ-ċittadini u n-negozju fl-ispazju ċibernetiku; 
–              
il-prevenzjoni tat-terroriżmu u l-indirizzar
tar-radikalizzazzjoni u r-reklutaġġ;
–              
iż-żieda fil-kapaċitajiet biex
tiġi protetta l-infrastruttura kritika fis-setturi ekonomiċi kollha;
–              
iż-żieda tar-reżiljenza tal-Ewropa
għal kriżi u diżastru. 
Dawn il-prijoritajiet strateġiċi, li
huma stabbiliti f’aktar dettall fl-anness ma’ dan ir-Regolament, għandhom
jiġu kkunsidrati mill-Istati Membri meta jabbozzaw il-programmi nazzjonali
multiannwali tagħhom. Dawn jistgħu jiġu emendati fi kwalunkwe
żmien bi proċedura ssimplifikata permezz ta’ att delegat f’każ
ta’ riskji jew theddidiet ġodda emerġenti. Barra minn hekk, sabiex
jiġu provduti inċentivi addizzjonali, ir-rata ta’ kofinanzjament
tal-UE għal miżuri nazzjonali li jimplimentaw kwalunkwe minn dawn
il-prijoritajiet strateġiċi tal-Unjoni tista’ tiżdied sa 90 %,
skont ir-Regolament Orizzontali, minflok 75 %. 
Il-miżuri konkreti appoġġjati
b’dan ir-Regolament ikopru primarjament azzjonijiet li jsaħħu
l-kapaċitajiet operazzjonali tal-Istati Membri, bħall-operazzjonijiet
transkonfinali konġunti, l-iskambju tal-aħjar prattiċi,
l-ittestjar u l-validazzjoni ta’ metodoloġiji u teknoloġiji
ġodda (biex jagħlqu l-ispazju vojt għar-riċerka ta’ sigurtà
ffinanzjata mill-Unjoni), l-akkwist ta’ tagħmir u infrastrutturi
tekniċi, it-taħriġ u l-iskambju tal-persunal, l-attivitajiet
analitiċi bħal valutazzjonijiet tar-riskji u t-theddid kif ukoll
in-netwerking. 
Sabiex tintuża b’mod aktar effettiv
il-kompetenza u l-professjonalità tal-aġenziji rilevanti tal-Unjoni
fil-qasam tal-affarijiet interni, il-Kummissjoni tipprevedi wkoll li
tagħmel użu mill-possibbiltà offruta mir-Regolament Finanzjarju[7] biex tafda fi ħdan
ir-riżorsi disponibbli taħt dan ir-regolament, l-implimentazzjoni ta’
kompiti operazzjonali speċifiċi lit-tali aġenziji fil-qafas
tal-missjonijiet tagħhom u kumplimentari mal-programmi ta’ ħidma
tagħhom. Għall-kompiti koperti minn dan l-Istrument, dan
jikkonċerna b’mod partikolari l-Uffiċċju Ewropew tal-Pulizija
(Europol), eż. għall-organizzazzjoni ta’ skwadri ta’ investigazzjoni
konġunta jew funzjoni ta’ uffiċċju ta’ informazzjoni Prüm, u
l-Kulleġġ Ewropew ta’ Taħriġ (Cepol), eż.
għall-iżvilupp u l-implimentazzjoni ta’ skemi Ewropej ta’
Taħriġ, kurrikuli u moduli tematiċi komuni inklużi
għall-persunal minn awtoritajiet tal-infurzar tal-liġi minn
pajjiżi terzi xierqa.
·                        
Distribuzzjoni ta’ riżorsi disponibbli 
L-ammont totali għal dan l-Istrument
għall-perjodu 2014-2020 jikkonsisti minn żewġ partijiet:
il-baġit tal-Unjoni (EUR 1 128 miljun fi prezzijiet attwali) u
l-kontribuzzjonijiet – li għadhom mhumiex magħrufa –
mill-pajjiżi assoċjati mal-implimentazzjoni, l-applikazzjoni u
l-iżvilupp tal-acquis ta’ Schengen (in-Norveġja, l-Islanda,
l-Isvizzera u l-Liechtenstein), li għandhom jipparteċipaw f’dan
l-Istrument. Mill-Istati Membri, id-Danimarka mhijiex se tipparteċipa
f’dan ir-Regolament u l-Irlanda u r-Renju Unit jistgħu jagħżlu
li jipparteċipaw skont il-Protokolli rispettivi tagħhom. 
L-ammont totali ta’ EUR 1 128 miljun hu maqsum
indaqs (proporzjon ta’ 50/50): L-Istati Membri se jakkwistaw ammont
indikattiv ta' EUR 564 miljun (fi prezzijiet attwali) għal programmi
nazzjonali tagħhom (ġestjoni kondiviża) u għal azzjonijiet
tal-Unjoni, l-għajnuna ta’ emerġenza u l-assistenza teknika,
il-Kummissjoni se timplimenta l-istess ammont indikattiv taħt
ġestjoni diretta u indiretta. 
Il-kriterji magħżula
għall-allokazzjoni ta’ fondi disponibbli lill-Istati Membri huma marbuta
mal-oġġetti ewlenin li l-Istati Membri għandhom jipproteġu:
il-popolazzjoni tagħhom, it-territorju tagħhom, il-persuni u
l-merkanzija li jgħaddu mill-ajruporti, mill-portijiet u l-infrastruttura
kritika Ewropea approvata skont il-liġi tal-Unjoni. Minaħħa li f’dan
il-kuntest, ġew ikkunsidrati wkoll il-kapaċitajiet finanzjarji
differenti tal-Istati Membri, il-Prodott Gross Domestiku tagħhom (fi
proporzjon invers) żdied bħala l-ħames kriterju ta’
allokazzjoni. 
·                        
Għajnuna ta’ emerġenza u azzjonijiet
fil-pajjiżi terzi jew marbuta magħhom 
Ġew introdotti dispożizzjonijiet
speċifiċi f’dan ir-regolament u fir-Regolament Orizzontali li
jippermettu lill-Unjoni tieħu azzjonijiet rapidi u effettivi fil-każ
ta’ kwalunkwe inċident marbut mas-sigurtà jew theddid emerġenti
ġdid li għandhom jew jista’ jkollhom impatt negattiv sinifikanti fuq
is-sigurtà ta’ persuni fi Stat Membru wieħed jew iżjed (sitwazzjoni
ta' emerġenza). Din l-għajnuna ta’ emerġenza dejjem tiġi
deċiża mill-Kummissjoni iżda tista’ tiġi proposta wkoll
minn Stati Membri, l-Aġenziji tal-Unjoni, Organizzazzjonijiet
Internazzjonali jew il-kumitat taħt l-Artikolu 71 (COSI)
rappreżentat mill-Istat Membru li jkollu l-Presidenza tal-Kunsill.
L-għajnuna ta’ emerġenza mhijiex limitata għall-Unjoni u tista’
tinkludi wkoll miżuri f’pajjiżi terzi jew b’rabta magħhom. 
Ġeneralment il-lista ta' azzjonijiet
fil-pajjiżi terzi jew fir-rigward tagħhom li huma eliġibbli
taħt dan ir-Regolament tiffoka fuq azzjonijiet operattivi għal
żmien qasir li għandha impatt dirett fuq tas-sigurtà interna
ta’l-Unjoni, bħall-operazzjonijiet transkonfinali konġunti, l-akkwist
ta' tagħmir tekniku, il-miżuri l-iskambju u t-taħriġ,
il-valutazzjonijiet dwar it-theddid u r-riskji, kif ukoll appoġġ
finanzjarju għat-tqajjib ta' kuxjenza u attivitajiet ta' komunikazzjoni.
Azzjonijiet fil-pajjiżi terzi huma implimentati primarjament
mill-Kummissjoni permezz ta’ ġestjoni diretta jew indiretta skont
ir-Regolament Finanzjarju. Dawn l-azzjonijiet m’għandhomx ikunu mmirati
direttament lejn l-iżvilupp u għandhom jikkumplimentaw kif inhu
xieraq, l-għajnuna finanzjarja provduta mill-istrumenti esterni ta’
għajnuna tal-Unjoni li jibqgħu s-sors ewlieni ta’ finanzjament biex
jgħinu l-pajjiżi terzi jibnu l-kapaċitajiet rilevanti
tagħhom. Fl-implimentazzjoni ta’ dawn l-azzjonijiet, se jiġi mfittex
li jkun hemm koerenza sħiħa mal-prinċipji u l-għanijiet
ġenerali tal-azzjoni esterna tal-Unjoni u l-politika barranija marbuta
mal-pajjiż jew reġjun inkwistjoni. Il-kumplimentarjità se tiġi
żgurata permezz ta’ koordinazzjoni mtejba mas-Servizz Ewropew ta’ Azzjoni
Esterna u s-servizzi rilevanti tal-Kummissjoni.
2011/0368 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jistabbilixxi, bħala parti mill-Fond
għas-Sigurtà Interna, l-istrument għal appoġġ finanzjarju
għall-kooperazzjoni tal-pulizija, il-prevenzjoni u l-ġlieda kontra
l-kriminalità u l-ġestjoni tar-riskji
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari l-Artikoli 82 (1),
84 u 87 (2) tiegħu,
Wara li kkunsidraw il-proposta
mill-Kummissjoni Ewropea[8],
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[9],
Wara li kkunsidraw l-opinjoni tal-Kumitat
tar-Reġjuni[10],
Filwaqt li jaġixxu skont
il-proċedura leġiżlattiva ordinarja,
Billi:
(1)       L-għan tal-Unjoni li
jiġi żgurat livell għoli ta’ sigurtà fi spazju ta’ Libertà,
Sigurtà u Ġustizzja (Artikolu 67 (3) tat-Trattat dwar il-Funzjonament
tal-Unjoni) għandu jinkiseb, inter alia, permezz ta’ miżuri
għall-prevenzjoni u l-ġlieda kontra l-kriminalità kif ukoll permezz
ta’ miżuri għal koordinazzjoni u kooperazzjoni bejn awtoritajiet
tal-infurzar tal-liġi tal-Istati Membri u ma’ pajjiżi terzi
rilevanti.
(2)       Sabiex jinkiseb dan
l-għan, għandhom jittieħdu azzjonijiet imtejba fuq livell
tal-Unjoni għall-protezzjoni ta’ persuni u oġġetti minn
theddidiet transnazzjonali dejjem jiżdiedu u għall-appoġġ
tax-xogħol imwettaq mill-awtoritajiet kompetenti tal-Istati Membri. It-terroriżmu u l-kriminalità organizzata,
it-traffikar tad-droga, il-korruzzjoni, iċ-ċiberkriminalità,
it-traffikar tal-bnedmin u l-armi, inter alia, jibqgħu jisfidaw is-sigurtà
interna tal-Unjoni.
(3)       L-Istrateġija
tas-Sigurtà Interna għall-Unjoni Ewropea, adottata mill-Kunsill fi Frar 2010[11], tikkostitwixxi aġenda
kondiviża sabiex jiġu indirizzati dawn l-isfidi tas-sigurtà komuni.
Il-Komunikazzjoni tal-Kummissjoni ta’ Novembru 2010 “L-Istrateġija
fl-Azzjoni tas-Sigurtà Interna tal-UE”[12]
tittraduċi l-prinċipji u l-linji gwida tal-istrateġija
f’azzjonijiet konkreti billi tidentifika ħames għanijiet
strateġiċi: it-tfixkil tan-netwerks tal-kriminalità internazzjonali,
il-prevenzjoni tat-terroriżmu u l-indirizzar tar-radikalizzazzjoni u
r-reklutaġġ, iż-żieda fil-livelli tas-sigurtà għal
ċittadini u negozji fiċ-ċiberspazju, it-tisħiħ
tas-sigurtà permezz tal-ġestjoni fil-fruntieri u għaż-żieda
tar-reżiljenza tal-Ewropa għal kriżijiet u diżastri.
(4)       Is-solidarjetà fost l-Istati
Membri, iċ-ċarezza dwar id-diviżjoni tal-kompiti, ir-rispett
għad-drittijiet fundamentali u l-istat tad-dritt kif ukoll l-iffukar
b'saħħtu fuq il-perspettiva globali u l-konnessjoni inestrikabbli
mas-sigurtà esterna għandhom ikunu l-prinċipji ewlenin li jiggwidaw
l-implimentazzjoni tal-Istrateġija tas-Sigurtà Interna.
(5)       Għall-promozzjoni
tal-implimentazzjoni tal-Istrateġija għas-Sigurtà Interna u sabiex
jiġi żgurat li din issir realtà operazzjonali, l-Istati Membri
għandhom ikunu provduti b'appoġġ finanzjarju xieraq tal-Unjoni
billi jiġi stabbilit Fond għas-Sigurtà Interna.
(6)       Minħabba
l-partikolaritajiet legali applikabbli għat-Titolu V tat-Trattat,
mhuwiex legalment possibbli li jiġi stabbilit il-Fond għas-Sigurtà
Interna bħala strument finanzjarju wieħed. 
(7)       Il-Fond għandu
għaldaqstant jiġi stabbilit bħala qafas komprensiv għal
appoġġ finanzjarju tal-UE fil-qasam tas-sigurtà interna li jinkludi
l-istrument stabbilit b’dan ir-Regolament kif ukoll l-Istrument stabbilit
bir-Regolament (UE) Nru XXX/2012 li jistabbilixxi, bħala parti
mill-Fond għas-Sigurtà Interna, l-istrument għal appoġġ
finanzjarju għall-fruntieri esterni u l-viża[13]. Il-qafas komprensiv
għandu jkun ikkomplementat bir-Regolament (UE) No XXX/2012[14] li jistabbilixxi
dispożizzjonijiet ġenerali dwar il-Fond għall-Migrazzjoni u
l-Ażil u dwar l-istrument għal appoġġ finanzjarju għal
kooperazzjoni tal-pulizija, il-prevenzjoni u l-ġlieda kontra l-kriminalità
u l-ġestjoni tal-kriżi.
(8)       Ir-riżorsi globali
għal dan ir-Regolament u għar-Regolament (UE) No XXX/2012 li
jistabbilixxi bħala parti mill-Fond ta' Sigurtà Interna, l-istrument
għal appoġġ finanzjarju għal fruntieri esterni u
l-viża b'mod konġunt għandhom jistabbilixxu b’mod konġunt
il-pakkett finanzjarju għat-tul taż-żmien kollu tal-Fond, li
għandu jikkostitwixxi r-referenza primarja għall-awtorità
baġitarja waqt il-proċedura baġitarja annwali skont
il-Punt 17 tal-Ftehim Interistituzzjonali. 
(9)       Fi ħdan il-qafas
komprensiv tal-Fond għas-Sigurtà Interna, l-għajnuna finanzjarja
provduta taħt dan l-Istrument għandha tappoġġja
l-kooperazzjoni tal-pulizija, l-iskambju tal-informazzjoni u l-aċċess
għaliha, il-prevenzjoni kontra l-kriminalità, il-ġlieda kontra
l-kriminalità transkonfinali, serja u organizzata li tinkludi t-terroriżmu,
il-protezzjoni tan-nies u l-infrastruttura kritika kontra l-inċidenti
marbuta mas-sigurtà u l-ġestjoni effettiva tar-riskju u kriżijiet
marbuta mas-sigurtà filwaqt li jiġu kkunsidrati l-politiki komuni
(strateġiji, programmi u pjanijiet ta’ azzjoni), il-leġiżlazzjoni
u l-kooperazzjoni prattika.
(10)     L-għajnuna finanzjarja
f’dawn l-oqsma għandha b’mod partikolari tappoġġja azzjonijiet
għall-promozzjoni ta’ operazzjonijiet transkonfinali konġunti,
l-aċċess għall-informazzjoni u l-iskambju tagħha, l-iskambju
tal-aħjar prattiċi, komunikazzjoni u koordinazzjoni faċilitati u
siguri, it-taħriġ u l-iskambju tal-persunal, attivitajiet
analitiċi, ta’ monitoraġġ u evalwazzjoni, valutazzjonijiet
komprensivi ta’ theddid u riskji, attivitajiet li jżidu l-għarfien,
l-ittestjar u l-validazzjoni ta’ teknoloġiji ġodda, ir-riċerka
tax-xjenza forensika u l-akkwist ta’ tagħmir interoperabbli tekniku. 
(11)     Fil-pajjiżi terzi u
fir-rigward tagħhom għandhom jittieħdu miżuri permezz ta'
dan l-istrument b’sinerġija u koerenza ma’ azzjonijiet oħra barra
l-Unjoni bl-appoġġ tal-istrumenti ta’ għajnuna esterna
tal-Unjoni, kemm dawk ġeografiċi kif ukoll tematiċi. B'mod
partikolari, fl-implimentazzjoni ta’ dawn l-azzjonijiet, se jiġi mfittex
li jkun hemm koerenza sħiħa mal-prinċipji u l-għanijiet
ġenerali tal-azzjoni esterna tal-Unjoni u l-politika barranija marbuta
mal-pajjiż jew reġjun inkwistjoni. M’għandhomx ikunu
maħsuba biex jappoġġjaw azzjonijiet direttament orjentati lejn
l-iżvilupp u għandhom jikkomplimentaw, meta xieraq, assistenza
finanzjarja pprovduta permezz tal-istrumenti tal-għajnuna esterna. Se jkun
hemm ukoll sforzi għal koerenza fil-politika umanitarja tal-Unjoni, b'mod
partikolari fir-rigward tal-implimentazzjoni ta' miżuri ta'
emerġenza.
(12)     Dan l-Istrument għandu
jiġi implimentat b'rispett sħiħ tad-drittijiet u
l-prinċipji stabbiliti fil-Karta tad-Drittijiet Fundamentali tal-Unjoni
Ewropea.
(13)     Sabiex tiġi żgurata
implimentazzjoni unformi tal-Fond għas-Sigurtà Interna, il-baġit
tal-Unjoni allokat għal dan l-istrument finanzjarju għandu jiġi
implimentat permezz ta’ ġestjoni kondiviża bl-eċċezzjoni
ta’ azzjonijiet ta’ interess partikolari għall-Unjoni (azzjonijiet
tal-Unjoni), għajnuna ta’ emerġenza u għajnuna teknika, li huma
implimentati f’ġestjoni diretta u indiretta.
(14)     Ir-riżorsi allokati
lill-Istati Membri għall-implimentazzjoni permezz tal-programmi nazzjonali
tagħhom għandhom jitqassmu abbażi ta’ kriterji ċari u
oġġettivi marbuta mal-ġid pubbliku li għandu jiġi
protett mill-Istati Membri u l-livell tal-kapaċità finanzjarja
tagħhom sabiex jiġi żgurat livell għoli ta’ sigurtà
interna, bħad-daqs tal-popolazzjoni tagħhom, id-daqs territorjali
tagħhom, in-numru ta’ passiġġieri u merkanzija li jgħaddi
mill-ajruporti internazzjonali u dawk tal-baħar, in-numru ta’
infrastruttura kritika Ewropea u l-prodott gross domestiku tagħhom.
(15)     Sabiex jirrinfurzaw
is-solidarjetà u l-kondiviżjoni tar-responsabbiltà għal politiki,
strateġiji u programmi komuni tal-Unjoni, l-Istati Membri għandhom
jiġu inkoraġġuti sabiex jużaw il-parti tar-riżorsi
globali disponibbli għall-programmi nazzjonali għall-indirizzar
tal-prijoritajiet strateġiċi tal-Unjoni stabbiliti fl-anness ma’ dan
ir-Regolament. Għal proġetti li jindirizzaw dawn il-prijoritajiet,
il-kontribuzzjoni tal-Unjoni għall-ispiża totali eliġibbli
tagħhom għandha tiżdied għal 90 %, skont ir-Regolament
(UE) Nru XXX/2012 [Regolament Orizzontali].
(16)     Il-limitu massimu għal
riżorsi li jibqgħu għad-dispożizzjoni tal-Unjoni
għandu jkun ugwali għar-riżorsi allokati lill-Istati Membri
għall-implimentazzjoni tal-programmi nazzjonali tagħhom. Dan se
jiżgura li l-Unjoni hija kapaċi tappoġġja f’sena
baġitarja partikolari, azzjonijiet li huma ta’ interess partikolari
għall-Unjoni, bħal studji, ittestjar u validazzjoni ta’ teknoloġiji
ġodda, proġetti transnazzjonali, netwerking u skambju tal-aħjar
prattiċi, monitoraġġ tal-implimentazzjoni tad-dritt rilevanti
tal-Unjoni u l-politiki u l-azzjonijiet tal-Unjoni b’rabta ma’ pajjiżi
terzi u fihom. L-azzjonijiet appoġġjati għandhom ikunu konformi
mal-prijoritajiet identifikati fl-istrateġiji, il-programmi, il-pjanijiet
ta’ azzjoni u l-valutazzjonijiet tar-riskji u t-theddid rilevanti tal-Unjoni.
(17)     Sabiex
tissaħħaħ il-kapaċità tal-UE biex tirreaġixxi
immedjatament għal inċidenti marbuta mas-sigurtà jew theddidiet
emerġenti ġodda għall-Unjoni, għandu jkun possibbli li
tiġi provduta għajnuna ta’ emerġenza skont il-mekkaniżmu
ta’ rispons rapidu stabbilit fir-Regolament (UE) Nru XXX/2012 [Regolament
Orizzontali]. 
(18)     Il-finanzjament
mill-baġit tal-Unjoni għandu jikkonċentra fuq attivitajiet fejn
l-intervent tal-Unjoni jista’ jġib valur addizzjonali meta mqabbel ma’
azzjoni tal-Istati Membri biss. Peress li l-Unjoni hi f’pożizzjoni
aħjar mill-Istati Membri biex tindirizza sitwazzjonijiet transkonfinali u
tipprovdi pjattaforma għal approċċi komuni, l-attivitajiet
eliġibbli għall-appoġġ taħt dan ir-Regolament
għandhom jikkontribwixxu b'mod partikolari għat-tisħiħ
tal-kapaċitajiet nazzjonali u Ewropej kif ukoll il-kooperazzjoni u
koordinazzjoni transkonfinali, in-netwerking, il-fiduċja reċiproka u
l-iskambju tal-informazzjoni u l-aħjar prattiċi.
(19)     Sabiex tissupplimenta jew
temenda dispożizzjonijiet f'dan l-Istrument rigward id-definizzjoni
tal-prijoritajiet strateġiċi tal-Unjoni, is-setgħa li tadotta
atti skont l-Artikolu 290 tat-Trattat dwar il-Funzjonament tal-Unjoni Ewropea
għandhom jiġu ddelegati lill-Kummissjoni li għandha twettaq
konsultazzjonijiet xierqa matul ix-xogħol preparatorju tagħha,
inkluż fil-livell espert. Il-Kummissjoni, meta tipprepara u tfassal atti
delegati, għandha tiżgura trażmissjoni simultanja, fil-ħin
u xierqa ta’ dokumenti rilevanti lill-Parlament Ewropew u l-Kunsill.
(20)     Sabiex tiġi żgurata
applikazzjoni uniformi, effiċjenti u fil-ħin
tad-dispożizzjonijiet ta’ dan ir-Regolament, is-setgħat ta’
implimentazzjoni għandhom jingħataw lill-Kummissjoni. Dawn
is-setgħat għandhom jiġu eżerċitati skont
ir-Regolament (UE) Nru 182/2011 tal-Parlament Ewropew u tal-Kunsill tas-16
ta’ Frar 2011 li jistabbilixxi r-regoli u l-prinċipji ġenerali li
jikkonċernaw il-mekkaniżmi għal kontroll mill-Istati Membri
tal-eżerċizzju tal-Kummissjoni tas-setgħat ta’ implimentazzjoni.
(21)     Id-Deċiżjoni
tal-Kunsill 2007/125/ĠAI tat-12 ta’ Frar 2007 li tistabbilixxi
għall-perjodu tal-2007 sal-2013, bħala parti mill-Programm
Ġenerali dwar is-Sigurtà u s-Salvagwardja tal-Libertajiet, il-Programm
Spċifiku ‘Prevenzjoni tal-Kriminalità[15]
u l-Ġlieda Kontriha’ għandu jitħassar, suġġett
għad-dispożizzjonijiet tranżizzjonali stabbiliti f’dan
ir-Regolament.
(22)     Minħabba li
l-għanijiet ta’ dan ir-Regolament, fosthom it-tisħiħ
tal-koordinazzjoni u l-kooperazzjoni bejn l-awtoritajiet tal-infurzar
tal-liġi, il-prevenzjoni u l-ġlieda kontra l-kriminalità,
il-protezzjoni tan-nies u l-infrastruttura kritika kontra inċidenti
marbuta mas-sigurtà u t-titjib tal-kapaċità tal-Istati Membri u l-Unjoni
biex timmaniġġjaw b’mod effettiv ir-riskji u l-kriżijiet marbuta
mas-sigurtà, ma jistgħux jinkisbu b’mod suffiċjenti mill-Istati
Membri u jistgħu jinksibu aħjar fuq livell tal-Unjoni, l-Unjoni
tista’ tadotta miżuri skont il-prinċipju ta’ sussidjarjetà kif
stabbilit fl-Artikolu 5 tat-Trattat dwar l-Unjoni Ewropea. Skont
il-prinċipju ta’ proporzjonalità kif stabbilit f’dak l-Artikolu, dan
ir-Regolament ma jmurx lil hinn minn dak li hu meħtieġ sabiex
jinkiseb dak l-għan.
(23)     Fir-rigward tal-Islanda u
n-Norveġja, dan ir-Regolament jikkostitwixxi żvilupp tal-acquis ta’
Schengen li jaqa’ fl-oqsma msemmija fl-Artikolu 1, Punt H
tad-Deċiżjoni tal-Kunsill 1999/437/KE tas-17 ta’ Mejju 1999 dwar
ċerti arranġamenti għall-applikazzjoni tal-Ftehim konkluż
mill-Kunsill tal-Unjoni Ewropea u r-Repubblika tal-Islanda u r-Renju
tan-Norveġja fir-rigward tal-assoċjazzjoni ta’ dawk
iż-żewġ Stati mal-implimentazzjoni, l-applikazzjoni u
l-iżvulupp tal-acquis ta’ Schengen[16].
(25)     Fir-rigward tal-Isvizzera, dan
ir-Regolament jikkostitwixxi żvilupp fid-dispożizzjonijiet tal-acquis
ta’ Schengen fis-sens tal-Ftehim bejn l-Unjoni Ewropea, il-Komunità Ewropea u
l-Konfederazzjoni Svizzera dwar l-assoċjazzjoni tal-Konfederazzjoni
Svizzera mal-implimentazzjoni, l-applikazzjoni u l-iżvilupp tal-acquis ta’
Schengen li jaqgħu fil-qasam imsemmi fl-Artikolu 1, Punt H
tad-Deċiżjoni tal-Kunsill 1999/437/KE moqri flimkien mal-Artikolu 3
tad-Deċiżjoni tal-Kunsill 2008/146/KE dwar il-konklużjoni,
f’isem il-Komunità Ewropea, tal-Ftehim[17].
(26)     Fir-rigward tal-Liechtenstein,
dan ir-Regolament jikkostitwixxi żvilupp tad-dispożizzjonijiet
tal-acquis ta’ Schangen fis-sens tal-Protokoll bejn l-Unjoni Ewropa,
il-Komunità Ewropea, il-Konfederazzjoni Svizzera u l-Prinċipat
tal-Liechtenstein dwar l-adeżjoni tal-Prinċipat tal-Liechtenstein
mal-Ftehim bejn l-Unjoni Ewropea, il-Komunità Ewropea u l-Konfederazzjoni
Svizzera dwar l-assoċjazzjoni tal-Konfederazzjoni Svizzera
mal-implimentazzjoni, l-applikazzjoni u l-iżvilupp tal-acquis ta’ Schengen
li jaqgħu fil-qasam imsemmi fl-Artikolu 1, Punt H tad-Deċiżjoni
tal-Kunsill 1999/437/KE moqri flimkien mal-Artikolu 3 tad-Deċiżjoni
tal-Kunsill 2011/349/UE dwar il-konklużjoni, f’isem l-Unjoni,
tal-Protokoll[18].
(27)     Skont l-Artikolu 1 u 2
tal-Protokoll dwar il-pożizzjoni tad-Danimarka anness mat-Trattat dwar
l-Unjoni Ewropea u mat-Trattat dwar il-Funzjonament tal-Unjoni Ewropea,
id-Danimarka mhijiex qed tieħu sehem fl-adozzjoni ta’ dan ir-Regolament u
mhijiex marbuta bih jew suġġetta għall-applikazzjoni
tiegħu. 
(28)     Skont l-Artikolu 3
tal-Protokoll dwar il-pożizzjoni tar-Renju Unit u l-Irlanda fir-rigward
tal-ispazju ta’ libertà, sigurtà u ġustizzjoni anness mat-Trattat dwar
l-Unjoni Ewropea u mat-Trattat dwar il-Funzjonament tal-Unjoni Ewropea, u
mingħajr preġudizzjoni għall-Artikolu 4 ta’ dak il-Protokoll,
l-Irlanda [mhijiex qed tieħu sehem fl-adozzjoni ta’ dan ir-Regolament u
mhijiex marbuta bih jew suġġetta għall-applikazzjoni tiegħu
/ innotifikat ix-xewqa tagħha li tieħu sehem fl-adozzjoni u l-applikazzjoni
ta’ dan ir-Regolament]. 
(29)     Skont l-Artikolu 3
tal-Protokoll dwar il-pożizzjoni tar-Renju Unit u l-Irlanda fir-rigward
tal-ispazju ta’ libertà, sigurtà u ġustizzjoni anness mat-Trattat dwar
l-Unjoni Ewropea u mat-Trattat dwar il-Funzjonament tal-Unjoni Ewropea, u
mingħajr preġudizzju għall-Artikolu 4 ta’ dan il-Protokoll,
ir-Renju Unit [mhux qed jieħu sehem fl-adozzjoni ta’ dan ir-Regolament
u mhuwiex marbut bih jew suġġett għall-applikazzjoni tiegħu
/ innotifika x-xewqa tiegħu li jieħu sehem fl-adozzjoni u
l-applikazzjoni ta’ dan ir-Regolament],
ADOTTAW DAN IR-REGOLAMENT:
Artikolu 1
Skop u kamp ta' applikazzjoni 
1.         Dan
ir-Regolament jistabbilixxi l-istrument għal appoġġ finanzjarju
għal ġestjoni tal-pulizija, il-prevenzjoni u l-ġlieda kontra l-kriminalità,
u l-ġestjoni tal-kriżi (minn issa ’l quddiem imsejjaħ bħala
‘l-Istrument’), bħala parti mill-Fond għas-Sigurtà Interna
(minn issa ’l quddiem imsejjaħ bħala ‘il-Fond’). 
Flimkien
mar-Regolament (UE) Nru XXX/2012 li jistabbilixxi, bħala parti mill-Fond
għas-Sigurtà Interna, l-istrument dwar l-appoġġ finanzjarju
għal fruntieri esterni u viża, dan ir-Regolament jistabbilixxi
għall-perjodu mill-1 ta' Jannar 2014 sal-31 ta' Dicembru 2020 Fond
għas-Sigurtà Interna. 
2.         Dan
ir-Regolament jistabbilixxi 
(a)     l-għanijiet, l-azzjonijiet
eliġibbli u l-prijoritajiet strateġiċi għal
appoġġ finanzjarju li għandhom jiġu provduti taħt
l-Istrument; 
(b)     il-qafas ġenerali
għall-implimentazzjoni ta’ azzjonijiet eliġibbli;
(c)     ir-riżorsi magħmula disponibbli
taħt l-Istrument mill-1 ta’ Jannar 2014 sal-31 ta’ Diċembru 2020 u
d-distribuzzjoni tagħhom.
3.         Dan
ir-Regolament jipprovdi għall-applikazzjoni tar-regoli stabbiliti
fir-Regolament (UE) Nru XXX/2012 [Regolament Orizzontali].
4.         Dan
l-Istrument m’għandux japplika għal kwistjonijiet li huma koperti
mill-programm tal-Ġustizzja, kif stabbilit fir-Regolament (UE)
Nru XXX/2012[19].
Madankollu, dan l-Istrument jista’ jkopri azzjonijiet li għandhom l-iskop
li jinkoraġġixxu kooperazzjoni bejn l-awtoritajiet ġudizzjarji u
l-awtoritajiet tal-infurzar tal-liġi.
Artikolu 2
Definizzjonijiet
Għall-finijiet ta’ dan ir-Regolament,
għandhom japplikaw id-definizzjonijiet li ġejjin:
(a)     ‘kooperazzjoni tal-pulizija’ tfisser
il-miżuri speċifiċi u t-tipi ta’ kooperazzjoni kif definiti
fl-Artikolu 87 tat-Trattat dwar il-Funzjonament tal-Unjoni Ewropea. 
(b)     ‘skambju tal-informazzjoni u
l-aċċess għaliha’ tfisser il-ġbir, il-ħażna,
l-ipproċessar, l-analiżi u l-iskambju tal-informazzjoni rilevanti
għall-awtoritajiet tal-infurzar tal-liġi f’rabta mal-prevenzjoni,
id-detezzjoni, l-investigazzjoni u l-prosekuzzjoni ta’ reati kriminali, b’mod
partikolari kriminalitajiet transkonfinali, serji u organizzati.
(c)     ‘prevenzjoni kontra l-kriminalità’
tfisser il-miżuri kollha li huma maħsuba li jnaqqsu jew mod
ieħor, jikkontribwixxu għat-tnaqqis fil-kriminalità u s-sensazzjoni
ta’ nuqqas ta’ sigurtà taċ-ċittadini, kif definit
fid-Deċiżjoni tal-Kunsill 2009/902/ĠAI tat-30 ta’ Novembru 2009
li waqqfet in-Netwerk Ewropew tal-Prevenzjoni Kontra l-Kriminalità (EUPCN)[20].
(d)     ‘kriminalità organizzata’ tfisser
imġiba kastigabbli mwettqa minn grupp strutturat ta’ tlieta jew aktar
pesuni, li jeżisti għal perjodu ta’ żmien u jaġixxi
flimkien sabiex jikseb, direttament jew indirettament, benefiċċju
finanzjarju jew ieħor materjali.
(e)     ‘terroriżmu’ tfisser kwalunkwe
mill-atti jew reati internazzjonali kif definit fid-Deċiżjoni Qafas 2002/475/ĠAI
tat-13 ta’ Ġunju 2002 dwar il-ġlieda kontra t-terroriżmu[21], kif emendat
bid-Deċiżjoni Qafas 2008/919/ĠAI tat-28 ta’ Novembru 2008[22].
(f)      ‘ġestjoni tar-riskji u
l-kriżi’ tfisser kwalunkwe miżura marbuta mal-valutazzjoni,
il-prevenzjoni, it-tħejjija u l-ġestjoni tal-konsegwenzi
tat-terroriżmu u riskji oħra marbuta mas-sigurtà.
(g)     ‘prevenzjoni u tħejjija’ tfisser
kwalunkwe miżura mmirata lejn il-prevenzjoni u/jew it-tnaqqis tar-riskji
konnessi ma’ attakki terroristiċi possibbli jew inċidenti oħra
marbuta mas-sigurtà.
(h)     ‘ġestjoni ta’ konsegwenzi’ tfisser
il-koordinazzjoni effettiva ta’ miżuri meħuda sabiex ikun hemm
intervent u għat-tnaqqis tal-impatt tal-effetti ta’ attakk terroristiku
jew kwalunkwe inċident ieħor marbut mas-sigurtà sabiex tiġi
żgurata koordinazzjoni effettiva ta’ azzjonijiet fil-livell nazzjonali
u/jew tal-UE.
(i)      ‘infrastruttura kritika’ tfisser
kwalunkwe riżorsi fiżiċi, servizzi, faċilitajiet ta’
teknoloġija tal-informatika, netwerks u assi ta’ infrastruttura li, jekk
imfixkla jew meqruda, ikollhom impatt serju fuq funzjonijiet kritiċi
tas-soċjetà, inklużi l-katina tal-provvista, is-saħħa,
is-sigurtà, il-benessri ekonomiku jew soċjali tan-nies jew
tal-funzjonament tal-Unjoni jew l-Istati Membri tagħha.
(j)      ‘sitwazzjoni ta’ emerġenza’ tfisser
kwalunkwe inċident relatat mas-sigurtà jew theddida emerġenti
ġdida li għandu jew li jista’ jkollu impatt negattiv sinifikanti fuq
is-sigurtà tan-nies fi Stat Membru wieħed jew iżjed.
Artikolu 3
Objettivi
1.         L-għan ġenerali
tal-Istrument għandu jkun li jikkontribwixxi biex jiġi żgurat
livell għoli ta’ sigurtà fl-Unjoni Ewropea.
2.         Fi ħdan l-għan
ġenerali stabbilit fil-paragrafu 1, l-Istrument – skont il-prijoritajiet
identifikati fl-istrateġiji, programmi, valutazzjonijiet ta’ theddid u
riskji rilevanti tal-Unjoni – għandu jikkontribwixxi
għall-għanijiet speċifiċi li ġejjin:
(a)        il-prevenzjoni u l-ġlieda
kontra l-kriminalità transkonfinali serja u organizzata, inkluż
it-terroriżmu, u t-tisħiħ tal-koordinazzjoni u l-kooperazzjoni
bejn l-awtoritajiet tal-infurzar tal-liġi tal-Istati Membri u ma’
pajjiżi terzi rilevanti.
Il-kisba ta' dan l-objettiv għandha
titkejjel kontra indikaturi bħal, fost l-oħrajn, in-numru ta'
operazzjonijiet transkonfinali-konġunti u n-numru ta' dokumenti dwar
l-aħjar prattika u avvenimenti organizzati. 
(b)        it-titjib tal-kapaċità
tal-Istati Membri u tal-Unjoni għall-ġestjoni effettiva tar-riskji
relatati mas-sigurtà u l-kriżijiet, u tipprepara u tħares
lill-pubbliku u l-infrastruttura kritika kontra l-attakki terroristiċi u
inċidenti oħra relatati mas-sigurtà. 
Il-kisba ta' dan l-objettiv għandha
titkejjel kontra indikaturi bħal, fost l-oħrajn, in-numru ta’
għodod fis-seħħ u/jew aġġornati ulterjorment sabiex
jiffaċilitaw il-protezzjoni ta' infrastruttura kritika permezz tal-Istati
Membri fis-setturi kollha tal-ekonomija u n-numru ta' valutazzjonijiet
tat-theddid u tar-riskju prodotti fil-livell tal-Unjoni. 
3.         Sabiex jikseb dawn
l-għanijiet, l-Istrument għandu jikkontribwixxi
għall-għanijiet operazzjonali li ġejjin billi jipromwovi u
jiżviluppa: 
(a)     miżuri (metodoloġiji,
għodod, strutturi) li jsaħħu l-kapaċità tal-Istati Membri
biex jevitaw u jiġġieldu l-kriminalità transkonfinali, serja u
organizzata li tinkludi t-terroriżmu, b’mod partikolari permezz ta’
sħubijiet pubbliċi-privati, l-iskambju tal-informazzjoni u
l-aħjar prattiċi, aċċess għad-dejta, teknoloġiji
interoperabbli, statistika komparabbli, kriminoloġija applikata,
komunikazzjoni pubblika u żieda ta’ għarfien.
(b)     koordinazzjoni amministrattiva u
operazzjonali, kooperazzjoni, ftehim reċiproku u l-iskambju
tal-informazzjoni fost l-awtoritajiet tal-infurzar tal-liġi tal-Istati
Membri, awtoritajiet nazzjonali oħra, entitajiet tal-Unjoni rilevanti u,
fejn xieraq, ma’ pajjiżi terzi.
(c)     skemi ta’ taħriġ
fl-implimentazzjoni ta’ politiki ta’ taħriġ Ewropej, inkluż
permezz ta’ programmi tal-Unjoni speċifiċi ta’ skambju tal-infurzar
tal-liġi, sabiex titrawwem kultura Ewropea ġenwina ġudizzjarja u
tal-infurzar tal-liġi.
(d)     miżuri u l-aħjar prattiċi
għall-protezzjoni u l-appoġġ tax-xhieda u l-vittmi
tal-kriminalità.
(e)     miżuri li jsaħħu
l-kapaċità amministrattiva u operazzjonali tal-Istati Membri biex
jipproteġu l-infrastruttura kritika fis-setturi kollha ta’ attività
ekonomika, inkluż permezz ta’ sħubijiet pubbliċi-privati u
koordinazzjoni, kooperazzjoni, skambju u tixrid imtejjeb ta’ kompetenzi u
esperjeza fi ħdan l-Unjoni u ma’ pajjiżi terzi rilevanti.
(f)      rabtiet siguri u koordinazzjoni
effettiva bejn l-atturi tal-kooperazzjoni eżistenti ta’ twissija bikrija
speċifika għas-settur u kooperazzjoni tal-kriżi fuq livell
tal-Unjoni u dak nazzjonali, inklużi ċentri tas-sitwazzjoni sabiex
tkun permessa l-produzzjoni rapida tal-prospetti komprensivi u
preċiżi f’sitwazzjonijiet ta’ kriżi, jiġu koordinati
miżuri ta’ rispons u titqassam informazzjoni miftuħa,
privileġġata u klassifikata.
(g)     miżuri (metodoloġiji,
għodod u strutturi) li jsaħħu l-kapaċità amministrattiva u
operazzjonali tal-Istati Membri u l-Unjoni biex jiżviluppaw
valutazzjonijiet komprensivi ta’ theddid u riskji sabiex jippermettu
lill-Unjoni tiżviluppa approċċi integrati bbażati fuq
apprezzamenti komuni u kondiviżi f’sitwazzjonijiet ta’ kriżi u biex
ittejjeb il-ftehim reċiproku tad-definizzjonijiet varji tal-livelli ta’
theddid tal-Istati Membri u l-pajjiżi msieħba.
4.         L-Istrument għandu
jikkontribwixxi wkoll għall-finanzjament ta’ għajnuna teknika
b’inizjattiva tal-Istati Membri u l-Kummissjoni. 
Artikolu 4
Azzjonijiet eliġibbli 
1.         Fi ħdan l-għanijiet
definiti fl-Artikolu 3, u fid-dawl tal-konklużjonijiet maqbula
tad-djalogu ta' politika kif previst fl-Artikolu 13 tar-Regolament (UE)
Nru XXX/2012 [Regolament Orizzontali], dan l-Istrument għandu
jappoġġja azzjonijiet fi Stati, u b'mod partikolari dan li ġej: 
(a)     attivitajiet li jtejbu l-kooperazzjoni u
l-koordinazzjoni tal-pulizija bejn l-awtoritajiet tal-infurzar tal-liġi,
inklużi skwadri ta’ investigazzjoni konġunta u kwalunkwe forma
oħra ta’ operazzjoni transkonfinali konġunta, l-aċċess
għall-informazzjoni u l-iskambju tagħha u teknoloġiji
interoperabbli;
(b)     netwerking, kunfidenza reċiproka,
ftehim u tagħlim, l-identifikazzjoni, l-iskambju u t-tixrid ta’
kompetenzi, l-esperjenza u l-prattiċi tajba, il-kondiviżjoni ta’
informazzjoni, l-għarfien u t-tbassir kondiviżi tas-sitwazzjoni,
l-ippjanar ta’ kontinġenza u interoperabbiltà;
(c)     attivitajiet analitiċi, ta’
monitoraġġ u evalwazzjoni, inklużi studji u valutazzjonijiet ta’
theddid, riskju u impatt;
(d)     attivitajiet ta’ żieda, tixrid u
komunikazzjoni ta’ għarfien; 
(e)     akkwist u/jew aġġornament
ulterjuri ta’ tagħmir tekniku, faċilitajiet siguri, infrastrutturi,
bini u sistemi relatati, speċjalment sistemi tal-ICT u l-komponenti
tagħhom, inkluż għall-fini tal-kooperazzjoni Ewropea dwar
iċ-ċiberkriminalità, notevolment maċ-Ċentru Ewropew
għaċ-Ċiberkriminalità; 
(f)      skambju, taħriġ u edukazzjoni
ta’ persunal u esperti tal-awtoritajiet rilevanti, inklużi
taħriġ fil-lingwa u eżerċizzji jew programmi konġunti;
(g)     miżuri għall-iskjerament,
trasferiment, ittestjar u validazzjoni ta’ metodoloġiji jew
teknoloġiji ġodda inklużi proġetti pilota u miżuri ta’
segwitu għal proġetti ta’ riċerka tas-sigurtà ffinanzjati
mill-Unjoni.
2.         Fi ħdan l-għanijiet
imsemmija fl-Artikolu 3, l-Istrument għandu jappoġġja wkoll
azzjonijiet b’rabta ma’ pajjiżi terzi u fihom, u b’mod partikolari dan li
ġej:
(a)     attivitajiet li jtejbu l-kooperazzjoni u
l-koordinazzjoni tal-pulizija bejn l-awtoritajiet tal-infurzar tal-liġi,
inklużi skwadri ta’ investigazzjoni konġunta u kwalunkwe forma
oħra ta’ operazzjoni transkonfinali konġunta, l-aċċess
għall-informazzjoni u l-iskambju tagħha u teknoloġiji
interoperabbli;
(b)     netwerking, kunfidenza reċiproka,
ftehim u tagħlim, l-identifikazzjoni, l-iskambju u t-tixrid ta’
kompetenzi, l-esperjenza u l-prattiċi tajba, il-kondiviżjoni ta’
informazzjoni, l-għarfien u t-tbassir kondiviżi tas-sitwazzjoni,
l-ippjanar ta’ kontinġenza u interoperabbiltà;
(c)     akkwist u/jew aġġornament
ulterjuri ta’ tagħmir tekniku, inklużi sistemi tal-ICT u l-komponenti
tagħhom; 
(d)     skambju, taħriġ u edukazzjoni
ta’ persunal u esperti tal-awtoritajiet rilevanti, inkluż taħriġ
fil-lingwa;
(e)     attivitajiet ta’ żieda, tixrid u
komunikazzjoni ta’ għarfien;
(f)      valutazzjonijiet ta’ theddid, riskju u
tal-impatt;
(g)     studji u proġetti pilota.
Artikolu 5
Riżorsi globali u
implimentazzjoni 
1.         Ir-riżorsi globali
għall-implimentazzjoni ta’ dan ir-Regolament għandhom ikunu EUR 1,128 miljun.
2.         L-approprjazzjonijiet annwali
għandhom ikunu awtorizzati mill-awtorità baġitarja fi ħdan
il-limiti tal-Qafas Finanzjarju.
3.         Ir-riżorsi globali
għandhom jiġu implimentati permezz tal-mezzi li ġejjin:
(a)     programmi nazzjonali, skont
l-Artikolu 6;
(b)     azzjonijiet tal-Unjoni, skont
l-Artikolu 7;
(c)     għajnuna teknika skont
l-Artikolu 8;
(d)     għajnuna ta’ emerġenza, skont
l-Artikolu 9;
4.         Il-baġit allokat taħt
l-Istrument għandu jiġi implimentat taħt ġestjoni
kondiviża skont l-Artikolu 55 (1)(b)] tar-Regolament (UE) Nru XXX/2012
[Regolament Finanzjarju Ġdid][23],
bl-eċċezzjoni tal-azzjonijiet tal-Unjoni msemmija fl-Artikolu 7,
l-għajnuna teknika msemmija fl-Artikolu 8(1) u l-għajnuna ta'
emerġenza msemmija fl-Artikolu 9.
5.         Ir-riżorsi globali
għandhom jintużaw b’mod indikattiv kif ġej:
(a)     EUR 564 miljun għall-programmi
nazzjonali tal-Istati Membri;
(b)     EUR 564 miljun għal azzjonijiet
tal-Unjoni, l-għajnuna ta’ emerġenza u l-assistenza teknika fuq
l-inizjattiva tal-Kummissjoni.
6.         Konġuntament mar-riżorsi
globali stabbliti għar-Regolament (UE) Nru XXX/2012 li jistabbilixxi
bħala parti mill-Fond ta' Sigurtà Interna l-istrument għal
appoġġ finanzjarju għal fruntieri esterni u l-viża,
ir-riżorsi globali disponibbli għal dan ir-Regolament kif stabbilit
fil-paragrafu 1 jikkostitwixxu l-pakkett finanzjarju għall-Fond
għas-Sigurtà Interna u jservu bħala r-referenza primarja
għall-awtorità baġitarja matul il-proċedura baġitarja
annwali fis-sens tal-Punt 17 tal-Ftehim Interistituzzjonali bejn
il-Parlament Ewropew, il-Kunsill u l-Kummissjoni dwar il-kooperazzjoni fi
kwistjonijiet baġitarji u dwar ġestjoni finanzjarja soda[24]. 
7.         Il-pajjiżi assoċjati
mal-implimentazzjoni, l-applikazzjoni u l-iżvilupp tal-acquis ta’ Schengen
għandhom jipparteċipaw fl-Istrument skont dan ir-Regolament.
8.         Għandhom jiġu
konklużi arranġamenti dwar il-kontribuzzjonijiet finanzjarji minn
dawn il-pajjiżi lill-Istrument u r-regoli supplimentari meħtieġa
għal din il-parteċipazzjoni, inklużi d-dispożizzjonijiet li
jiżguraw il-protezzjoni tal-interessi finanzjarji tal-Unjoni u s-setgħa
tal-awditjar tal-Qorti tal-Awdituri.
Il-kontribuzzjonijiet finanzjarji minn dawn
il-pajjiżi għandha tiżdied mar-riżorsi globali disponibbli
mill-baġit tal-Unjoni msemmi fil-paragrafu 1. 
Artikolu 6
Programmi Nazzjonali
1.         Il-programm nazzjonali li
għandu jiġi preparat taħt l-Istrument u dak li għandu
jiġi preparat taħt ir-Regolament (UE) Nru XXX/2012 li
jistabbilixxi bħala parti mill-Fond ta' Sigurtà Interna, l-istrument
għal appoġġ finanzjarju għal fruntieri esterni u
l-viża għandu jitfassal konġuntament mill-Istati Membri u
propost lill-Kummissjoni bħala programm nazzjonali uniku għall-Fond,
skont l-Artikolu 14 tar-Regolament (UE) Nru XXX/2012 [Regolament
Orizzontali]. 
2.         Taħt il-programmi nazzjonali
li għandhom jiġu eżaminati u approvati mill-Kummissjoni skont
l-Artikolu 14 tar-Regolament (UE) Nru XXX/2012 [Regolament Orizzontali],
l-Istati Membri għandhom jiffukaw fuq proġetti li jindirizzaw
il-prijoritajiet strateġiċi tal-Unjoni elenkati fl-anness ma’ dan
ir-Regolament. 
3.         Il-Kummissjoni għandha
tingħata s-setgħa li tadotta atti delegati skont l-Artikolu 11
sabiex temenda l-anness imsemmi fil-paragrafu 2 billi temenda,
iżżid jew tħassar prijoritajiet strateġiċi tal-Unjoni.
Artikolu 7
Azzjonijiet tal-Unjoni 
1.         Fuq l-inizjattiva tal-Kummissjoni,
dan l-Istrument jista’ jintuża sabiex jiffinanzja azzjonijiet
transnazzjonali u azzjonijiet ta’ interess partikolari għall-Unjoni
(“azzjonijiet tal-Unjoni”) li jikkonċernaw l-għanijiet ġenerali,
speċifiċi u operazzjonali stabbiliti fl-Artikolu 3. 
2.         Sabiex ikunu eliġibbli
għall-finanzjament, l-azzjonijiet tal-Unjoni għandhom ikunu konformi
mal-prijoritajiet identifikati fl-istrateġiji, programmi, valutazzjonijiet
ta’ theddid u riskju rilevanti tal-Unjoni, u appoġġ b’mod
partikolari:
(a)     it-tħejjija,
il-monitoraġġ, l-appoġġ amministrattiv u tekniku, l-iżvilupp
ta' mekkaniżmu ta’ evalwazzjoni meħtieġ biex jiġu
implimentati l-politiki dwar il-kooperazzjoni tal-pulizija, il-prevenzjoni u
l-ġlieda kontra l-kriminalità, u l-immaniġġjar
tal-kriżijiet;
(b)     proġetti transnazzjonali li jinvolvu
żewġ Stati Membri jew iżjed jew mill-inqas Stat Membru
wieħed u pajjiż terz; 
(c)     attivitajiet analitiċi, ta’
monitoraġġ u evalwazzjoni, inklużi valutazzjonijiet ta' theddid,
riskju u tal-impatt u proġetti li jissorveljaw l-implimentazzjoni
tad-dritt tal-Unjoni u għanijiet ta' politika tal-Unjoni fl-Istati Membri;

(d)     proġetti li jipromwovu n-netwerking,
kunfidenza reċiproka, ftehim u tagħlim, identifikazzjoni u tixrid ta’
prattiċi tajbin u approċċi innovattivi fuq livell tal-Unjoni,
programmi ta’ taħriġ u skambju;
(e)     proġetti li jappoġġjaw
l-iżvilupp ta’ għodod u metodi metodoloġiċi, notevolment
statistiċi, u indikaturi komuni;
(f)      l-akkwist u/jew ammeljorament ulterjuri
ta’ tagħmir tekniku, faċilitajiet siguri, infrastrutturi, bini u
sistemi relatati speċjalment sistemi tal-ICT u l-komponenti tagħhom
fuq livell tal-Unjoni, inkluż għall-fini tal-kooperazzjoni Ewropea
fuq iċ-ċiberkriminalità, notevolment Ċentru Ewropew
għaċ-Ċiberkriminalità; 
(g)     proġetti li jtejbu l-għarfien
tal-politiki u l-għanijiet tal-Unjoni fost il-partijiet interessati u
l-pubbliku ġenerali, inkluża komunikazzjoni korporattiva fuq
il-prijoritajiet politiċi tal-Unjoni; 
(h)     b’mod partikolari proġetti
innovattivi li jiżviluppaw metodi ġodda u/jew l-iskjerament ta’
teknoloġiji ġodda b’potenzjal għal trasferabbiltà lejn Stati
Membri oħra,     b’mod speċjali proġetti mmirati lejn
l-ittestjar u l-validazzjoni tar-riżultat ta’ proġetti ta’
riċerka tas-sigurtà ffinanzjati mill-Unjoni;
(i)      studji u proġetti pilota;
(j)      azzjonijiet b’rabta ma’ pajjiżi
terzi u fihom, kif imsemmi fl-Artikolu 4 (2).
3.         L-azzjonijiet tal-Unjoni
għandhom jiġu implimentati skont l-Artikolu 7 tar-Regolament
(UE) Nru XXX/2012 [Regolament Orizzontali]. 
Artikolu 8
Għajnuna teknika 
1.         B’inizjattiva tal-Kummissjoni u/jew
f’isimha, l-Istrument jista’ annwalment jikkontribwixxi sa massimu ta’
EUR 800,000 kull sena għal għajnuna teknika lill-Fond
tas-Sigurtà Interna, skont l-Artikolu 10 tar-Regolament (UE) Nru XXX/2012
[Regolament Orizzontali].
2.         B’inizjattiva ta’ Stat Membru,
l-Istrument jista’ jikkontribwixxi sa massimu ta’ 5% tal-ammont totali allokat
għall-Istat Membru għal għajnuna teknika taħt il-programm
nazzjonali skont l-Artikolu 20 tar-Regolament (UE) Nru XXX/2012 [Regolament
Orizzontali]. 
Artikolu 9
Għajnuna ta’ emerġenza
1.         Dan l-Istrument għandu
jipprovdi għajnuna finanzjarja biex jindirizza ħtiġijiet
urġenti u speċifiċi fl-avveniment ta’ sitwazzjoni ta’
emerġenza, kif definit fil-punt (j) tal-Artikolu 2.
2.         L-għajnuna ta’ emerġenza
għandha tiġi implimentata skont il-mekkaniżmu stabbilit
fl-Artikolu 8 tar-Regolament (UE) Nru XXX/2012 [Regolament Orizzontali]. 
Artikolu 10
Riżorsi għal azzjonijiet
eliġibbli fl-Istati Membri
1.         EUR 564 miljun għandhom
jiġu allokati għall-Istati Membri b’mod indikattiv kif ġej: 
(a)     30% fi proporzjon tad-daqs
tal-popolazzjoni totali tagħhom;
(b)     10 % fi proporzjon għad-daqs
tat-territorju tagħhom;
(c)     10 % fi proporzjon għan-numru ta’
passiġġieri u t-tunnellati ta’ merkanzija li jgħaddi
mill-ajruporti internazzjonali l-portijiet tagħhom;
(d)     10% fi proporzjon għan-numru ta’
Infrastruttura Kritika Ewropea ddeżinjata skont id-Direttiva 2008/114/KE;
(e)     40 % fi proporzjon invers
għall-Prodott Gross Domestiku tiegħu (standard tas-setgħa
tax-xiri għal kull abitant).
2.         Il-figuri ta’ referenza
għad-dejta msemmija fil-paragrafu 1 għandhom ikunu
l-aħħar statistika prodotta mill-Kummissjoni (Eurostat), abbażi
tad-dejta provduta mill-Istati Membri skont id-dritt tal-Unjoni, kif ukoll
dejta provduta lill-Kummissjoni mill-Istati Membri skont id-Direttiva 2008/114/KE.
Id-data ta’ referenza hija t-30 ta’ Ġunju 2013.
Artikolu 11
Eżerċizzju
tad-delega
1.         Is-setgħa sabiex jiġu
adottati atti delegati hija mogħtija lill-Kummissjoni suġġetta
għall-kundizzjonijiet stabbiliti f’dan l-Artikolu.
2.         Id-delega tas-setgħat
imsemmija f’dan ir-Regolament għandha tingħata lill-Kummissjoni
għal perjodu ta’ 7 snin mid-[data tad-dħul fis-seħħ ta’
dan ir-Regolament]. Id-delega tas-setgħa għandha tiġi
estiża b’mod taċitu għal perjodi ta’ tul ta’ żmien
identiku, sakemm il-Parlament Ewropew jew il-Kunsill ma jopponux din
l-estensjoni mhux iżjed tard minn tliet xhur qabel it-tmiem ta’ kull
perjodu.
3.         Id-delega tas-setgħat
imsemmija f’dan ir-Regolament tista’ tiġi revokata fi kwalunkwe żmien
mill-Parlament Ewropew jew mill-Kunsill. Deċiżjoni ta’ revoka
għandha ġġib fi tmiemha d-delega tas-setgħa
speċifikata f’dik id-deċiżjoni. Għandha tidħol
fis-seħħ fil-jum wara l-pubblikazzjoni tad-deċiżjoni
fil-Ġurnal Uffiċjali tal-Unjoni Ewropea jew f’data iżjed tard
speċifikata fih. Din m’għandhiex taffettwa l-validità ta’ kwalunkwe
atti delegati diġà fis-seħħ.
4.         Hekk kif tadotta att delegat,
il-Kummissjoni għandha tinnotifikah simultanjament lill-Parlament Ewropew
u lill-Kunsill.
5.         Att delegat adottat skont dan
ir-Regolament għandu jidħol fis-seħħ biss jekk l-ebda
oġġezzjoni ma tkun ġiet espressa jew mill-Parlament Ewropew jew
il-Kunsill f'perjodu ta’ xahrejn (2) min-notifika ta’ dak l-att lill-Parlament
Ewropew u l-Kunsill jew jekk, qabel l-iskadenza ta’ dak il-perjodu,
il-Parlament Ewropew u l-Kunsill ikunu t-tnejn infurmaw lill-Kummissjoni li
mhux se joġġezzjonaw. Dak il-perjodu għandu jiġi
estiż b’xahrejn (2) b’inizjattiva tal-Parlament Ewropew jew tal-Kunsill.
Artikolu 12
Proċedura
tal-Kumitat
1.         Il-Kummissjoni għandha
tiġi assistita mill-kumitat komuni ‘Ażil, Migrazzjoni u Sigurtà’
stabbilit permezz tal-Artikolu 55(1) tar-Regolament (UE) Nru XXX/2012
[Regolament Orizzontali]. 
2.         Fejn issir referenza għal dan
il-paragrafu, għandu japplika l-Artikolu 5 tar-Regolament (UE) Nru 182/2011.
Artikolu 13
L-applikabbiltà
tar-Regolament (UE) Nru XXX/2012
            Id-dispożizzjonijiet
tar-Regolament (UE) Nru XXX/2012/UE [Regolament Orizzontali] għandhom
japplikaw għall-Istrument.
Artikolu 14
Revoka
Id-Deċiżjoni tal-Kunsill 2007/125/ĠAI
għandha tiġi rrevokata b’effett mill-1 ta’ Jannar 2014.
Artikolu 15
Dispożizzjonijiet
tranżitorji
1.         Dan
ir-Regolament m'għandux jaffettwa l-kontinwazzjoni jew il-modifika,
inkluż il-kanċellament totali jew parzjali tal-proġetti
sal-għeluq tagħhom jew l-għajnuna finanzjarja approvata
mill-Kummissjoni abbażi tad-Deċiżjoni tal-Kunsill 2007/125/ĠAI,
jew kwalunkwe leġiżlazzjoni oħra li tapplika għal dik
l-għajnuna fil-31 ta’ Diċembru 2013.
2.         Meta
tadotta deċiżjonijiet dwar il-kofinanzjament taħt l-Istrument,
il-Kummissjoni għandha tieħu in kunsiderazzjoni l-miżuri
adottati abbażi tad-Deċiżjoni tal-Kunsill 2007/125/ĠAI,
qabel [data ta’ pubblikazzjoni fil-Ġurnal Uffiċjali] li
għandhom riperkussjonijiet finanzjarji waqt il-perjodu kopert minn dak
il-konfinanzjament.
3.         Is-somom
impenjati għal konfinanzjament approvati mill-Kummissjoni bejn l-1 ta’
Jannar 2011 u l-31 ta’ Diċembru 2013 li għalihom id-dokumenti
meħtieġa għall-għeluq tal-operazzjonijiet ma ntbagħtux
lill-Kummissjoni sad-data ta’ għeluq għas-sottomissjoni tar-rapport
finali għandhom awtomatikament jiġu diżimpenjati
mill-Kummissjoni sal-31 ta' Diċembru 2017, li jwassal
għall-ħlas lura tal-ammonti li ma kellhomx jitħallsu.
L-ammonti relatati
ma’ operazzjonijiet li ġew sospiżi minħabba proċeduri
legali jew appelli amministrattivi li għandhom effett ta’ sospensjoni
għandhom jiġu injorati fil-kalkolu tal-ammont li għandu
jiġi awtomatikament diżimpenjat.
4.         L-Istati
Membri għandhom jissottomettu lill-Kummissjoni sat-30 ta’ Ġunju 2015
rapport ta’ evalwazzjoni dwar ir-riżultati u l-impatti ta’ azzjonijiet
kofinanzjati bid-Deċiżjoni tal-Kunsill 2007/125/ĠAI
għall-perjodu 2011 sal-2013.
5.         Il-Kummissjoni
għandha tissottometti lill-Parlament Ewropew u l-Kunsill, sal-31 ta’
Diċembru 2015, rapport dwar ir-riżultati miksuba u dwar
l-aspetti kwalitattivi u kwantitattivi tal-implimentazzjoni
tad-Deċiżjoni tal-Kunsill 2007/125/ĠAI, għall-perjodu 2011
sal-2013.
Artikolu 16
Reviżjoni
            Abbażi ta’ proposta
mill-Kummissjoni, il-Parlament Ewropew u l-Kunsill għandhom jirrevedu dan
ir-Regolament sa mhux iżjed tard mit-30 ta' Ġunju 2020.
Artikolu 17
Dħul
fis-seħħ u applikazzjoni
            Dan ir-Regolament għandu jidħol fis-seħħ fil- […]
jum wara l-pubblikazzjoni tiegħu f'Il-Ġurnal Uffiċjali
tal-Unjoni Ewropea.
Dan ir-Regolament għandu jkun
jorbot fl-intier tiegħu u jkun direttament applikabbli fl-Istati Membri
skont it-Trattati.
Magħmul fi Brussell, 
Għall-Parlament Ewropew                           Għall-Kunsill
Il-President                                                    Il-President
ANNESS
Lista
ta’ Prijoritajiet Strateġiċi tal-Unjoni (Artikolu 6 (2)) 
·                        
Miżuri għall-prevenzjoni u l-ġlieda
kontra l-kriminalità transkonfinali, serja u organizzata, b’mod partikolari
t-traffikar tad-droga, it-traffikar tal-bnedmin, l-abbuż sesswali tat-tfal
u proġetti li jidentifikaw u jżarmaw netwerks kriminali,
jipproteġu l-ekonomija kontra l-infiltrazzjoni kriminali u jnaqqsu
l-inċentivi finanzjarji billi jissekwestraw, jiffriżaw u jikkonfiskaw
assi kriminali.
·                        
Miżuri li jżidu l-livelli ta’ sigurtà
għaċ-ċittadini u n-negozju fl-ispazju ċibernetiku,
b’mod partikolari proġetti li jibnu l-kapaċitajiet fl-infurzar
tal-liġi u l-ġudikatura, proġetti li jiżguraw xogħol
mal-industrija biex jagħtu s-setgħa u jipproteġu
ċ-ċittadini, u proġetti li jtejbu l-kapaċitajiet biex
jiġu trattati ċ-ċiberattakki.
·                        
Miżuri għall-prevenzjoni
mit-terroriżmu u jindirizzaw ir-radikalizzazzjoni u r-reklutaġġ,
b’mod partikolari proġetti li jagħtu s-setgħa lill-komunitajiet
biex jiżviluppaw approċċi lokali u politiki ta’ prevenzjoni,
proġetti li jippermettu lill-awtoritajiet kompetenti jwaqqfu
lit-terroristi mill-aċċessar għall-finanzjament u materjali u
jsegwu t-tranżazzjonijiet tagħhom, proġetti li jipproteġu
t-trasport ta’ passiġġieri u merkanzija, u proġetti li jtejbu
s-sigurtà ta’ splussivi u materjali CBRN.
·                        
Miżuri ddeżinjati biex iżidu
l-kapaċità amministrattiva u operazzjonali tal-Istati Membri biex
jipproteġu infrastruttura kritika fis-setturi ekonomiċi kollha
inklużi dawk koperti mid-Direttiva 2008/114, b’mod partikolari
proġetti li jipromwovu sħubijiet pubbliċi-privati sabiex jibnu
fiduċja u jiffaċilitaw il-kooperazzjoni, il-koordinazzjoni,
l-ippjanar ta’ kontinġenza u l-iskambju u t-tixrid ta’ informazzjoni u
l-prattiċi tajba fost l-atturi pubbliċi u privati.
·                        
Miżuri li jżidu r-reżiljenza
tal-Ewropa għal kriżi u diżastru, b'mod partikolari
proġetti li jipromwovu l-iżvilupp ta' politika koerenti tal-Unjoni
dwar il-ġestjoni tar-riskji li torbot il-valutazzjonijiet ta' theddid u
riskju għat-teħid tad-deċiżjoni, kif ukoll proġetti li
jappoġġjaw rispons effettiv u koordinat għal kriżi li
jorbot il-kapaċitajiet eżistenti (speċifiċi
għas-settur), kompetenzi u ċentri għall-għarfien
tas-sitwazzjoni, inklużi dawk għas-saħħa, il-protezzjoni
ċivili u t-terroriżmu.
DIKJARAZZJONI FINANZJARJA
LEĠIŻLATTIVA 
1.           QAFAS TAL-PROPOSTA/INIZJATTIVA 
              1.1.    Titolu tal-proposta/inizjattiva
              1.2.    Qasam(oqsma)
ta’ politika kkonċernat(i) fl-istruttura ABM/ABB
              1.3.    Natura
tal-proposta/inizjattiva 
              1.4.    Objettiv/i

              1.5.    Raġunijiet
għall-proposta/inizjattiva 
              1.6.    Tul
u impatt finanzjarju 
              1.7.    Metodu/i
ta’ ġestjoni previst/i 
2.           MIŻURI TA’ ĠESTJONI 
              2.1.    Regoli
ta’ monitoraġġ u rappurtar 
              2.2.    Sistema
ta’ ġestjoni u kontroll 
              2.3.    Miżuri
għall-prevenzjoni ta’ frodi u irregolaritajiet 
3.           IMPATT FINANZJARJU PROĠETTAT
TAL-PROPOSTA/INIZJATTIVA 
              3.1.    Intestatura
(intestaturi) tal-qafas finanzjarju multiannwali u intestatura (intestaturi)
tal-baġit tan-nefqa affettwata(affettwati) 
              3.2.    Impatt
proġettat fuq in-nefqa 
              3.2.1. Sommarju tal-impatt proġettat fuq
in-nefqa 
              3.2.2. Impatt
proġettat fuq approprjazzjonijiet operazzjonali 
              3.2.3. Impatt
proġettat fuq approprjazzjonijiet ta’ natura amministrattiva
              3.2.4. Kompatibilità
mal-qafas finanzjarju attwali multiannwali
              3.2.5. Parteċipazzjoni
minn partijiet terzi fil-finanzjament 
              3.3.    Impatt proġettat fuq
id-dħul
DIKJARAZZJONI FINANZJARJA
LEĠIŻLATTIVA

1.                      
QAFAS TAL-PROPOSTA/INIZJATTIVA 
1.1.                
Titolu tal-proposta/inizjattiva 

Il-Komunikazzjoni
“Bini ta’ Ewropa miftuħa u sigura: il-baġit tal-affarijiet interni
għall-2014-2020”;
Proposta
għal Regolament li tistabbilixxi dispożizzjonijiet dwar il-Fond
għall-Ażil u l-Migrazzjoni u dwar l-istrument għal
appoġġ finanzjarju għall-kooperazzjoni tal-pulizija,
il-prevenzjoni u l-ġlieda kontra l-kriminalità, u l-ġestjoni
tar-riskji;
Proposta
għal Regolament li tistabbilixxi l-istrument għal appoġġ
finanzjarju għall-kooperazzjoni tal-pulizija, il-prevenzjoni u
l-ġlieda kontra l-kriminalità, u l-ġestjoni tar-riskji;
Proposta
għal Regolament li jistabbilixxi, bħala parti mill-Fond tas-Sigurtà
Interna, l-istrument għal appoġġ finanzjarju għal fruntieri
esterni u l-viża.

1.2.                
Qasam(oqsma) ta’ politika kkonċernat(i)
fl-istruttura ABM/ABB[25]

Intestatura 3
attwali, Titolu 18 – Affarijiet Interni
Perspettivi
Finanzjarji Multiannwali tal-Futur: Intestatura 3 (sigurtà u ċittadinanza)
– "Sigurtà interna"
Natura tal-proposta/inizjattiva 
þ Il-proposta/inizjattiva hija relatata ma’ azzjoni ġdida
(finanzjament tal-affarijiet interni għall-perjodu 2014-2020)
¨ Il-proposta/inizjattiva
hija relatata ma’ azzjoni ġdida li ssegwi proġett pilota/azzjoni
preparatorja[26]

¨ Il-proposta/inizjattiva
hija relatata mal-estensjoni ta’ azzjoni eżistenti 
¨ Il-propsota/inizjattiva
hija relatata ma’ azzjoni diretta mill-ġdid lejn azzjoni ġdida 

1.3.                
Objettivi
1.3.1.          
L-għan(ijiet)
strateġiku(strateġiċi) multiannwali tal-Kummissjoni mmirati
mill-proposta/inizjattiva 

Il-mira finali
tal-politiki tal-affarijiet interni huwa li tinħoloq żona
mingħajr fruntieri interni fejn iċ-ċittadini tal-UE u
ċittadini ta’ pajjiżi terzi jistgħu jidħlu,
jiċċirkolaw, jgħixu u jaħdmu, iġibu ideat ġodda,
kapital, għarfien u innovazzjoni jew jimlew l-ispazji vojta fis-swieq
tax-xogħol nazzjonali, ikunu kunfidenti li d-drittijiet tagħhom huma
rrispettati kompletament u s-sigurtà tagħhom hija assigurata.
Kooperazzjoni ma’ pajjiżi mhux tal-UE u organizzazzjonijiet
internazzjonali hija kruċjali biex jinkiseb dan il-għan.
L-importanza
dejjem tikber tal-politiki tal-affarijiet interni ġiet ikkonfermata
mill-Programm ta’ Stokkolma u l-Pjan ta’ Azzjoni tiegħu, li
l-implimentazzjoni tiegħu hija prijorità strateġika għall-Unjoni
u tkopri oqsma bħal migrazzjoni (il-migrazzjoni u l-integrazzjoni legali;
l-ażil; il-migrazzjoni u r-ritorn irregolari), sigurtà (il-prevenzjoni
mit-terroriżmu u l-kriminalità organizzata u l-ġlieda kontrihom;
il-kooperazzjoni tal-pulizija) u il-ġestjoni tal-fruntieri esterni
(inkluża l-politika tal-viża), kif ukoll id-dimensjoni esterna ta’
dawn il-politiki. It-Trattat ta’ Lisbona jippermetti lill-Unjoni turi
ambizzjoni akbar fir-reazzjoni għall-preokkupazzjonijiet ta’ kuljum
taċ-ċittadini fil-qasam tal-libertà, is-sigurtà u l-ġustizzja.
Il-prijoritajiet tal-politika tal-affarijiet interni, b’mod partikolari
l-integrazzjoni taċ-ċittadini ta’ pajjiżi terzi, għandhom
jiġu kkunsidrati wkoll fil-kuntest tas-seba’ inizjattivi ewlenin
ippreżentati fl-Istrateġija Ewropa 2020 li għandha l-iskop li
tgħin lill-UE tegħleb il-kriżi attwali finanzjarja u ekonomika u
tikseb tkabbir intelliġenti, sostenibbli u inklussiv. 
Il-Fond ta'
Sigurtà Interna se jipprovdi l-assistenza finanzjarja meħtieġa biex
idawwar l-objettivi tal-affarijiet interni tal-Unjoni f’riżultati
tanġibbli.

1.3.2.          
Għan(ijiet) speċifiċi
tal-attività(jiet) tal-ABM/ABB ikkonċernata 

FOND
GĦAS-SIGURTÀ INTERNA
Strument
għal appoġġ finanzjarju għall-kooperazzjoni tal-pulizija,
il-prevenzjoni u l-ġlieda kontra l-kriminalità, u l-ġestjoni
tal-kriżi
Konformi
mal-prijoritajiet identifikati fl-istrateġiji, programmi, valutazzjonijiet
tat-theddid u tar-riskju rilevanti tal-Unjoni, l-Istrument se jikkontribwixxi
għall-objettivi speċifiċi li ġejjin
(a)        il-prevenzjoni
u l-ġlieda kontra l-kriminalità transkonfinali serja u organizzata,
inkluż it-terroriżmu, u t-tisħiħ tal-koordinazzjoni u
l-kooperazzjoni bejn l-awtoritajiet tal-infurzar tal-liġi tal-Istati
Membri u ma’pajjiżi terzi rilevanti;
(c)        it-titjib
tal-kapaċità tal-Istati Membri u tal-Unjoni għall-ġestjoni
effettiva tar-riskji relatati mas-sigurtà u l-kriżijiet, u tipprepara u
tħares lill-pubbliku u l-infrastruttura kritika kontra l-attakki
terroristiċi u inċidenti oħra relatati mas-sigurtà. 
Attivitajiet
attwali tal-ABB ikkonċernati: 18.05
Strument
għal appoġġ finanzjarju għal fruntieri esterni u
l-viża
Konformi
mal-prijoritajiet identifikati fl-istrateġiji, programmi, valutazzjonijiet
tat-theddid u tar-riskju rilevanti tal-UE, l-istrument se jikkontribwixxi
għall-objettivi speċifiċi li ġejjin
(a)        l-appoġġ
ta' politika komuni tal-viża biex tiffaċilita l-ivvjaġġar
leġittimu, l-iżgurar ta' trattament ugwali ta’ ċittadini
ta’pajjiżi terzi u l-indirizzar tal-migrazzjoni irregolari;
(b)        l-appoġġ
tal-ġestjoni tal-fruntieri, l-iżgurar, fuq naħa, ta' livell
għoli ta’ protezzjoni tal-fruntieri esterni u, min-naħa l-oħra,
tal-qsim bla problemi tal-fruntieri esterni skont l-acquis ta' Schengen.
Attività
attwali tal-ABB ikkonċernata: 18.02 (safejn huwa
kkonċernat il-Fond għall-Fruntieri Esterni).

1.3.3.          
Riżultat(i) u impatt mistennija

Speċifika
l-effetti li l-proposta/inizjattiva għandu jkollha fuq
il-benefiċjarji/gruppi destinatarji.
L-effetti
tal-proposta fuq il-benefiċjarji/gruppi destinatarji huma deskritti
f’aktar dettall fit-Taqsima 4.1.2 tal-Valutazzjoni tal-Impatt.
Inġenerali,
simplifikazzjoni introdotta fuq il-livelli kollha tal-proċess ta’
finanzjament u f’kull mod ta’ ġestjoni se jkollha effett ta’ benefiċċju
ċar fuq il-proċessi li taħthom se jiġi mmaniġġjat
l-appoġġ finanzjarju. 
Kooperazzjoni
tal-pulizija, prevenzjoni u ġlieda kontra l-kriminalità, u ġestjoni
tar-riskji 
Il-benefiċjarji
ewlenin tal-appoġġ finanzjarju se jkunu l-Istati Membri u l-awtoritajiet
tal-infurzar tal-liġi tagħhom kif ukoll kwalunkwe awtorità oħra
speċjalizzata fil-protezzjoni ta’ infrastruttura kritika u l-ġestjoni
tar-riskji, iżda wkoll Organizzazzjonijiet Internazzjonali u
Mhux-Governattivi rilevanti, fejn xieraq (eż. fil-qasam tal-prevenzjoni
tal-kriminalità, politiki kontra r-radikalizzazzjoni u t-traffikar). 
Il-gruppi
destinatarji li jibbenefikaw mit-tibdil se tkun il-popolazzjoni
sħiħa.
Il-kisbiet
ewlenin se jkunu 1) kapaċità amministrattiva u operazzjonali mtejba tal-Istati
Membri għad-detezzjoni u prosekuzzjoni b’suċċess ta’ kriminalità
transkonfinali, serja u organizzata, inkluż it-terroriżmu, sabiex
jitnaqqsu t-theddidiet marbuta mas-sigurtà li jirriżultaw minn din
il-kriminalità, u 2) reżiljenza Ewropea aktar b’saħħitha
għal kriżi u diżastru minħabba politika tal-UE aktar
koerenti fuq ġestjoni tar-riskji li torbot il-valutazzjonijiet ta’ theddid
u riskju mat-tfassil ta’ politika min-naħa waħda, u rispons tal-UE
aktar effettiv u koordinat għal kriżi li jorbot il-kapaċitajiet
u l-kompetenzi eżistenti min-naħa l-oħra. Kisba importanti se
tkun ukoll il-kapaċitajiet imtejba tal-Istati Membri għal
prevenzjoni, preparazzjoni u protezzjoni tan-nies u infrastruttura kritika
kontra attakki terroristiċi u theddidiet serji oħra marbuta
mas-sigurtà. 
Fruntieri
esterni u l-viża
Il-benefiċjarji
ewlenin tal-appoġġ finanzjarju għal fruntieri u l-viża se
jkunu s-servizzi li jimplimentaw l-acquis tal-UE, il-Kodiċi tal-Fruntieri
ta’ Schengen u l-Kodiċi tal-Viża fl-Istati Membri: għassiesa,
pulizija u servizzi konsulari tal-fruntieri. Il-grupp destinatarju li
jibbenefika mit-tibdil se jkunu l-vjaġġaturi – il-persuni kollha li
jaqsmu l-fruntieri fl-UE. Ir-riżultati se jinkludu l-kapaċitajiet
imtejba ta’ dawn is-servizzi (1) li jitwettqu monitoraġġ
tal-fruntieri u kooperazzjoni ma’ servizzi oħra tal-infurzar tal-liġi
fi ħdan il-qafas tas-sistema ta’ monitoraġġ Ewropea (EUROSUR); (2)
li jiġu mmaniġġjati l-flussi ta’ migrazzjoni
fil-pożizzjonijiet konsulari (applikazzjonijiet tal-viża) u (3) li jittejjeb
l-immaniġġjar tal-flussi ta’ passiġġieri fil-punti ta’ qsim
tal-fruntieri biex jiġi żgurat min-naħa waħda, livell
għoli u uniformi ta’ protezzjoni, fil-kooperazzjoni ma’ servizzi oħra
tal-infurzar tal-liġi u min-naħa l-oħra, il-qsim mingħajr
problemi f’konformità mal-acquis u l-prinċipji ta’ trattament
rispettuż u dinjità. Riżultat importanti speċifiku se jkun
it-twaqqif ta’ żewġ sistemi ġodda tal-IT tal-UE dwar il-moviment
ta’ ċittadini ta’ pajjiżi terzi minn naħa għal oħra
tal-fruntieri (sistema ta’ dħul u ħruġ tal-UE u programm
reġistrat tal-UE għall-vjaġġaturi).

1.3.4.          
Indikaturi tar-riżultati u l-impatti

Speċifika
l-indikaturi għal monitoraġġ tal-implimentazzjoni
tal-proposta/inizjattiva.
Minħabba
l-ħtieġa li jitwettaq djalogu ta’ politika qabel jiġu ddefiniti
l-programmi nazzjonali, mhuwiex possibbli li jiġi stabbilit f’dan
l-istadju s-sett definittiv ta’ indikaturi li se jintużaw biex ikejlu
l-kisba tal-għanijiet speċifiċi msemmija qabel. Madankollu 
- fir-rigward
tal-kooperazzjoni tal-pulizija u l-prevenzjoni u l-ġlieda kontra
l-kriminalità, l-indikaturi jinkludu n-numru ta' operazzjonijiet
transkonfinali konġunti u n-numru ta' dokumenti u avveniment orgnizzati
dwar l-aħjar prattika. L-indikaturi għall-ġestjoni
tal-kriżijiet u l-ħarsien ta' infrastruttura kritika jinkludi
n-numru ta’ għodod disponibbli u/jew aġġornati ulterjorment
sabiex jiffaċilitaw il-protezzjoni ta' infrastruttura kritika mill-Istati
Membri fis-setturi kollha tal-ekonomija u n-numru ta' valutazzjonijiet tat-theddid
u tar-riskju prodotti fil-livell tal-Unjoni. 
- fil-qasam
tal-fruntieri u l-viżi l-indikaturi jinkludu n-numru ta' karigi
konsulari mgħammra, assigurati u/jew msaħħa biex jiżguraw
l-ipproċessar effiċjenti tal-applikazzjonijiet għall-viża u
jipprovdu servizz ta' kwalità għall-applikanti tal-viża, u
l-iżvilupp ta' tagħmir għall-kontroll tal-fruntieri u l-qbid ta'
ċittadini ta' pajjiżi terzi irregolari mal-fruntiera esterna li
jikkorrispondi mar-riskju fit-taqsima rilevanti tal-fruntiera esterna.
L-indikaturi tal-impatt se jkejlu ż-żieda fis-sigurtà tal-fruntieri,
il-kapaċità tal-ħruġ tal-viża u l-kapaċità biex
jiġi mmaniġġjat b’mod sigur u mingħajr problemi t-traffiku
ta’ vjaġġaturi minn naħa għal oħra tal-fruntieri. 

1.4.                
Raġunijiet għall-proposta/inizjattiva 
1.4.1.          
Rekwiżit(i) li għandhom jiġu
ssodisfatti fi żmien qasir jew twil

L-UE se
tkompli tiffaċċja sfidi importanti fil-qasam tal-affarijiet interni
fil-perjodu 2014-2020. 
Li jiġi
żgurat ambjent sikur u sigur huwa meħtieġ u ta’
benefiċċju għat-tkabbir ekonomiku, kulturali u soċjali
tal-UE. L-UE għandha rwol deċiżiv, kemm jekk huwiex billi
tindirizza t-theddidiet ta’ kriminalità, ċiberkriminalità u
terroriżmu serji u organizzati u billi tiżgura l-ġestjoni
tal-fruntieri esterni tal-UE, jew billi tirreaġixxi malajr għal
kriżijiet emerġenti kkawżati mill-bniedem jew diżastri
naturali. Fl-era ta’ globalizzazzjoni fejn it-theddidiet qed jikbru u
għandhom dejjem aktar dimensjoni transnazzjonali, ebda Stat Membru ma
jista’ jirreaġixxi b’mod effettiv waħdu. Hija meħtieġa
tweġiba Ewropea koerenti u komprensiva biex jiġi żgurat li
l-awtoritajiet tal-infurzar tal-liġi jistgħu jaħdmu b’mod
effettiv fil-fruntieri u l-ġuriżdizzjonijiet. 
Hija
kruċjali kooperazzjoni ma’ pajjiżi mhux tal-UE u organizzazzjonijiet
internazzjonali biex jinkisbu dawn l-għanijiet. Avvenimenti riċenti
fl-Afrika ta’ Fuq urew kemm hu importanti għall-UE li jkollha
approċċ komprensiv u koordinat għal migrazzjoni, il-fruntieri u
s-sigurtà. Id-dimensjoni esterna dejjem aktar importanti tal-politiki tal-affarijiet
interni tal-UE trid għalhekk tkun rinforzata, f’koerenza sħiħa
mal-politika barranija tal-Unjoni.

1.4.2.          
Valur miżjud tal-involviment tal-UE

Il-ġestjoni
ta’ flussi ta’ migrazzjoni u theddidiet ta’ sigurtà tippreżenta sfidi li
ma jistgħux jiġu trattati mill-Istati Membri jaġixxu waħedhom.
Dawn huma oqsma fejn hemm b’mod ċar valur miżjud fil-mobilizzazzjoni
tal-baġit tal-UE. 
Xi Stati
Membri jġorru piż tqil minħabba s-sitwazzjoni ġeografika
speċifika tagħhom u t-tul tal-fruntieri esterni tal-Unjoni li
għandhom jimmaniġġjaw. It-tneħħija ta’ kontrolli
tal-fruntieri interni trid tkun akkumpanjata minn miżuri komuni
għall-kontroll u monitoraġġ effettivi tal-fruntieri esterni
tal-Unjoni. Il-prinċipju ta’ solidarjetà u l-kondiviżjoni ġusta
ta’ responsabbiltajiet bejn l-Istati Membri hija għalhekk fil-qalba
tal-politiki komuni dwar l-ażil, l-immigrazzjoni u l-fruntieri esterni.
Il-baġit tal-UE jipprovdi l-mezzi biex jiġu indirizzati
l-implikazzjonijiet finanzjarji ta’ dan il-prinċipju. Fil-qasam
tas-sigurtà, il-kriminalità serja u organizzata, it-terroriżmu u
theddidiet oħra marbuta mas-sigurtà huma dejjem aktar transkonfinali
fin-natura tagħhom. Il-kooperazzjoni u koordinazzjoni transnazzjonali bejn
l-awtoritajiet tal-infurzar tal-liġi hija essenzjali għall-prevenzjoni
u ġlieda b’suċċess kontra dawn ir-reati, pereżempju permezz
tal-iskambju ta’ informazzjoni, investigazzjonijiet konġunti,
teknoloġiji interoperabbli u valutazzjonijiet ta’ theddid u riskju komuni.

It-trattament
tal-flussi ta’ migrazzjoni, il-ġestjoni tal-fruntieri esterni tal-UE u
s-sigurtà tal-UE jeħtieġu riżorsi u kapaċitajiet
sostanzjali mill-Istati Membri. Il-kooperazzjoni u koordinazzjoni operazzjonali
mtejba li jinvolvu l-ippuljar ta’ riżorsi f’oqsma bħal
taħriġ u tagħmir joħolqu ekonomiji ta’ skala u
sinerġiji li b’hekk jiġi żgurat użu aktar effiċjenti
ta’ fondi pubbliċi u tiġi rinfurzata s-solidarjetà, il-fiduċja
reċiproka u l-kondiviżjoni ta’ responsabbiltà għal politiki
komuni tal-UE fost l-Istati Membri. Dan huwa rilevanti b’mod partikolari
fil-qasam tas-sigurtà fejn l-appoġġ finanzjarju għall-forom
kollha ta’ operazzjoni konġunta transkonfinali huwa essenzjali biex
titjieb il-kooperazzjoni bejn il-pulizija, id-dwana, l-għassiesa
tal-fruntieri u l-awtoritajiet ġudizzjarji. 
B’rabta
mad-dimensjoni esterna tal-affarijiet interni, huwa ċar li l-adozzjoni ta’
miżuri u l-ippuljar ta’ riżorsi fil-livell tal-UE se jżid b’mod
sinifikanti l-ingranaġġ tal-UE meħtieġ biex
jikkonvinċi lill-pajjiżi terzi sabiex jaħdmu mal-UE dwar dawk
il-kwistjonijiet marbuta mal-migrazzjoni u s-sigurtà li huma primarjament
fl-interess tal-UE u l-Istati Membri.
Id-dritt
tal-UE biex taġixxi fil-qasam tal-affarijiet interni jiġi mit-Titolu
V “Spazju tal-Libertà, Sigurtà u Ġustizzja” tat-Trattat dwar
il-Finanzjament tal-Unjoni Ewropea (TFUE), b’mod partikolari l-Artikoli 77(2),
78(2), 79(2) u (4), 82(1), 84 u 87(2) TFUE. Il-kooperazzjoni ma’ pajjiżi
terzi u organizzazzjonijiet internazzjonali hija koperta bl-Artikolu 212(3)
TFUE. Il-proposti jirrispettaw il-prinċipju ta’ sussidjarjetà għax
il-maġġoranza ta’ finanzjament se tiġi implimentata skont
il-prinċipju ta’ ġestjoni kondiviża u b’rispett
għall-kompetenzi istituzzjonali tal-Istati Membri. 

1.4.3.          
Tagħlimiet minn esperjenzi simili fil-passat

Għalkemm
l-istrumenti finanzjarji attwali tal-affarijiet interni huma ġeneralment
ikkunsidrati li jiksbu l-għanijiet u l-funzjoni tagħhom b’mod
effettiv, it-tagħlimiet mir-reviżjoni ta’ nofs il-perjodu u
l-konsultazzjoni tal-partijiet interessati huma li hemm il-ħtieġa li:
–      Jiġu ssimplifikati u streamlined l-istrumenti tal-affarijiet
interni tal-futur billi jitnaqqas in-numru ta’
programmi finanzjarji għal tnejn permezz tal-ħolqien ta’ Fond
għall-Ażil u l-Migrazzjoni u Fond għas-Sigurtà Interna. Dan
jippermetti lill-UE tagħmel użu aktar strateġiku għall-istrumenti
tagħha sabiex dawn ikunu aktar reattivi għall-prijoritajiet u
l-ħtiġijiet politiċi tal-UE; 
–      Jissaħħaħ ir-rwol tal-UE bħala attur globali, billi jiġi inkluż komponent ta’ dimensjoni esterna fil-Fondi
tal-futur biex jirrinforza l-ingranaġġ tal-UE fir-rigward tad-dimensjoni
ta’ politika esterna tal-politiki tal-affarijiet interni;
–      Tingħata preferenza għal ġestjoni kondiviża minflok ġestjoni ċentralizzata fejn possibbli biex
jitneħħew piżijiet burokratiċi mhux meħtieġa; 
–      Jiġi stabbilit approċċ aktar orjentat lejn ir-riżultati
għal ġestjoni kondiviża billi nimxu
lejn programmar multiannwali bi djalogu ta’ politika fuq livell għoli
jiġi żgurat li l-programmi nazzjonali tal-Istati Membri huma
kompletament skont l-għanijiet u l-prijoritajiet tal-politika tal-UE u
jiffokaw fuq il-kisba ta’ riżultati;
–      Titjieb il-ġestjoni ċentralizzata biex tipprovdi firxa ta’
għodod għal attivitajiet immexxija mill-politika, inkluż appoġġ għal azzjonijiet transnazzjonali,
b’mod partikolari azzjonijiet innovattivi u azzjonijiet fil-pajjiżi terzi
jew marbuta magħhom (dimensjoni esterna), kif ukoll azzjonijiet ta’
emerġenza, studji u avvenimenti;
–      Jiġi stabbilit qafas komuni regolatorju
b’sett ta’ regoli kondiviżi dwar l-ipprogrammar, rappurtar, ġestjoni
finanzjarja u kontrolli li huwa simili kemm jista’ jkun għal dak tal-Fondi
l-oħra tal-UE ġestiti permezz ta’ ġestjoni kondiviża sabiex
jiġi ġġenerat ftehim aħjar tar-regoli mill-partijiet
interessati kollha u jiġi żgurat grad għoli ta’ koerenza u
konsistenza;
–      Jiġi provdut għal rispons rapidu u effettiv f’każ ta’
emerġenzi, b'mod li l-Fondi jiġu mfassla
sabiex l-UE tkun tista’ tirreaġixxi b’mod xieraq f’sitwazzjonijiet li
jevolvu malajr;
–      Jitjieb ir-rwol tal-aġenziji tal-affarijiet interni biex titrawwem kooperazzjoni prattika bejn l-Istati Membri u billi
jiġu fdati bl-implimentazzjoni ta’ azzjonijiet speċifiċi,
filwaqt li jiġi żgurat kontroll politiku xieraq fuq l-attivitajiet
tal-aġenziji.
Aktar dettalji
jistgħu jinstabu fil-valutazzjoni tal-impatt u l-memorandi ta’ spjega ta’
kull Regolament. 

1.4.4.          
Koerenza u sinerġija possibbli ma’ strumenti
oħra rilevanti

Għadd ta’
strumenti oħra tal-UE se jipprovdu appoġġ għal attivitajiet
li jkunu komplementari mal-attivitajiet li se jiġu ffinanzjati taħt
il-Fond għas-Sigurtà Interna:
Il-linja
diviżorja bejn il-Fond għas-Sigurtà Interna u l-Istrument
Finanzjarju għal Protezzjoni Ċivili se tibqa’ kif deskritta
fl-Artikolu 3 tal-programm attwali tas-CIPS: diżastri naturali kif ukoll
diżastri mhux intenzjonali kkawżati mill-bniedem huma għal
protezzjoni ċivili (inċidenti), filwaqt li diżastri intenzjonali
kkawżati mill-bniedem huma rilevanti għas-sigurtà u għalhekk
jiġu koperti mill-Fond għas-Sigurtà Interna. 
Attakki
terroristiċi jew inċidenti oħra marbuta mas-sigurtà se
jibqgħu barra l-kamp ta' applikazzjoni tal-Fond għas-Solidarjetà
tal-UE. Il-kamp ta' applikazzjoni u l-firxa preċiżi safejn
l-Artikolu 222 TFUE (klawżola ta’ solidarjetà) jista’ jappoġġja
Stati Membri li huma s-suġġett ta’ attakk terroristiku jew il-vittma
ta’ diżastru naturali jew ikkawżat mill-bniedem huma wkoll mhux
ċari minħabba li dawn jeħtieġu l-adozzjoni formali
tal-implimentazzjoni ta’ arranġamenti li għadhom lanqas biss ġew
proposti. Possibbiltajiet ta’ finanzjament ta’ emerġenza f’każ ta’
attakki terroristiċi kbar jew inċidenti oħrajn marbuta ms-sigurtà
se jiġu għalhekk appoġġjati mill-Fond għas-Sigurtà
Interna. 
L-ispazju vojt
bejn ir-riċerka ta’ sigurtà taħt il-Programm Orizzont 2020 u
l-applikazzjoni prattika tar-riżultati ta’ din ir-riċerka se
jingħalqu għax il-Fond għas-Sigurtà Interna se jipprevedi
għanijiet speċifiċi u azzjonijiet eliġibbli biex
jippermetti l-finanzjament tal-ittestjar u l-validazzjoni ta’ riżultati
ta’ riċerka xjentifika (‘prototipi’) bil-ħsieb
għall-applikazzjoni f’serje tagħhom fil-prattika (‘akkwist
prekummerċjali’). 
Il-Programm
ta’ Ġustizzja tal-futur se jkun marbut mill-qrib
u kumplimentari għall-Fond għas-Sigurtà Interna, speċjalment
il-komponent tal-ġustizzja kriminali tiegħu iżda huwa aktar
iffukat fuq kooperazzjoni ġudizzjarja, armonizzazzjoni proċedurali u
rikonoxximent reċiproku li fil-prattika jevitaw overlaps sostanzjali.
Il-komponenti
ta’ dimensjoni esterna tal-Fond għas-Sigurtà Interna se
jappoġġjaw azzjonijiet fil-pajjiżi terzi u dawk marbuta
magħhom li jipprovdu primarjament għal interessi u għanijiet
tal-UE, għandhom impatt dirett fl-UE u l-Istati Membri tagħha u
jiżguraw kontinwità permezz tal-attivitajiet implimentati fit-territorju
tal-UE. Dan il-finanzjament se jiġi ddeżinjat u implimentat
f’koerenza mal-azzjoni esterna tal-UE u l-politika barranija. Dan mhuwiex
maħsub li jappoġġja azzjonijiet li huma orjentati lejn
l-iżvilupp u se jikkumplimenta, fejn xieraq, l-għajnuna finanzjarja
provduta permezz ta’ strumenti ta’ għajnuna esterna. F’dan il-kuntest,
is-suċċessur għall-Programm Tematiku Migrazzjoni &
Ażil u l-Istrument għall-Istabbiltà se jkun ta’ interess
partikolari għall-qasam tal-affarijiet interni. Filwaqt li l-istrumenti
ta’ għajnuna esterna jew jappoġġjaw il-ħtiġijiet ta’
żvilupp tal-pajjiżi benefiċjarji jew jappoġġjaw l-interessi
politiċi ġenerali tal-UE mal-imsieħba strateġiċi,
il-fondi tal-affarijiet interni se jappoġġjaw azzjonijiet
speċifiċi f’pajjiżi terzi fl-interess tal-għanijiet
għas-sigurtà interna tal-UE. Għaldaqstant, dawn se jimlew l-ispazju
vojt speċifiku u jikkontribwixxu għall-ikkompletar tal-kaxxa
tal-għodda għad-dispożizzjoni tal-UE. 

1.5.                
Tul u impatt finanzjarju

þ Proposta/inizjattiva ta’ tul limitat 
–     
þ    Proposta/inizjattiva fis-seħħ mill-01/01/2014 sal-31/12/2020
–     
þ    Impatt finanzjarju mill-2014 sal-2023
¨ Proposta/inizjattiva ta’ tul mhux
limitat
–     
Implimentazzjoni li tibda mill-YYYY sal- YYYY,
–     
segwita minn operazzjoni fuq skala sħiħa.

1.6.                
Mod (i) ta’ ġestjoni previst(i)[27] 

þĠestjoni diretta ċentralizzata mill-Kummissjoni 
þ Ġestjoni indiretta ċentralizzata
bid-delegazzjoni ta’ kompiti tal-implimentazzjoni għal:
–     
þ    aġenziji eżekuttivi 
–     
þ    entitajiet stabbiliti mill-Kummissjoni[28] 
–     
þ    entitajiet nazzjonali pubbliċi-privati/entitajiet b’missjoni
ta’ servizz pubbliku 
–     
¨    persuni fdati bl-implimentazzjoni ta’ azzjonijiet
speċifiċi skont it-Titolu V tat-Trattat dwar l-Unjoni Ewropea u
identifikati fl-att bażiku rilevanti fis-sens tal-Aritikolu 49
tar-Regolament Finanzjarju 
þ Ġestjoni kondiviża mal-Istati
Membri 
þĠestjoni deċentralizzata ma’ pajjiżi terzi 
þ Ġestjoni konġunta ma’
organizzazzjonijiet internazzjonali (għandhom jiġu speċifikati)
Jekk aktar minn mod ta’
ġestjoni wieħed huwa indikat, jekk jogħġbok provdi
d-dettalji fit-taqsima “Kummenti”.
Kummenti:
Il-proposti se
jiġu prinċipalment implimentati permezz ta’ ġestjoni
kondiviża, bi programmi nazzjonali multiannwali. 
L-għanijiet
li għandhom jinkisbu taħt il-programmi nazzjonali se jiġu
kumplimentati mill-“azzjonijiet tal-Unjoni” u mekkaniżmu ta’ rispons
rapidu biex jitratta sitwazzjonijiet ta’ emerġenza. Dawn se jieħdu
prinċipalment il-forma ta’ għotjiet u akkwist taħt ġestjoni
diretta ċentralizzata u se jinkludu azzjonijiet fil-pajjiżi terzi jew
dawk marbuta magħhom. 
Il-mezzi
kollha possibbli se jintużaw biex tiġi evitata frammentazzjoni billi
jiġu kkonċentrati r-riżorsi fuq il-kisba ta’ numru limitat ta’
għanijiet tal-UE u l-użu ta’ kompetenzi ta’ partijiet interessati
ewlenin, fejn xieraq, abbażi ta’ ftehimiet ta’ sħubija u ftehimiet
qafas.
Se tiġi
implimentata għajnuna teknika fuq l-inizjattiva tal-Kummissjoni minn
ġestjoni diretta ċentralizzata.
Il-pajjiżi
assoċjati mal-applikazzjoni, l-implimentazzjoni u l-iżvilupp
tal-acquis ta’ Schengen se jipparteċipaw ukoll fiż-żewġ
strumenti tal-Fond għas-Sigurtà Interna li jikkostitwixxi żvilupp
tal-acquis ta’ Schengen (l-istrumenti fuq il-kooperazzjoni tal-fruntieri u
l-viża u l-pulizija) daqs li kieku kienu Stati Membri, fid-dawl
tal-Ftehimiet ta’ Assoċjazzjoni ta’ Schengen. Dawn se jipparteċipaw
fl-istrumenti skont id-dispożizzjonijiet tar-Regolament,
bl-implimentazzjoni tal-programmi nazzjonali multiannwali tagħhom u
bil-possibbiltà li japplikaw għal finanzjament taħt l-azzjonijiet
tal-Unjoni eċċ. Bħal taħt il-Fond għall-Fruntieri
Esterni, se jiġu konklużi arranġamenti speċifiċi biex
jiġu speċifikati r-regoli supplimentari meħtieġa
għall-parteċipazzjoni tagħhom (regoli li jiġu
mir-Regolament Finanzjarju, ir-Regoli ta’ Implimentazzjoni tiegħu u
t-Trattati, inkluża s-setgħa tal-awditjar tal-Qorti tal-Awdituri).
Minħabba li dawn l-Istati se jikkontribwixxu għall-baġit tal-UE
għaż-żewġ strumenti fi proporzjon mal-PDG tagħhom,
l-arranġamenti se jiddeterminaw ukoll il-kontribuzzjonijiet li
għandhom jiġu rċevuti minn dawn l-Istati bħala parti
mill-kondiviżjoni ta’ responsabbiltà fuq il-governanza ta’ Schengen, u dan
irrispettivament mid-daqs tal-allokazzjonijiet tagħhom taħt
l-istrumenti. Sal-lum, l-Istati assoċjati huma n-Norveġja, l-Islanda,
l-Isvizzera u l-Liechtenstein.

2.                      
MIŻURI TA’ ĠESTJONI 
2.1.                
Regoli ta’ monitoraġġ u rappurtar 

Speċifika
l-frekwenza u l-kundizzjonijiet.
Għal
ġestjoni kondiviża huwa propost qafas ta’
rappurtar, monitoraġġ u evalwazzjoni koerenti u effiċjenti.
Għal kull programm nazzjonali, l-Istati Membri se jintalbu jwaqqfu Kumitat
ta’ Monitoraġġ li l-Kummissjoni tista’ tipparteċipa fih.
Fuq bażi
annwali, l-Istati Membri se jirrappurtaw dwar l-implimentazzjoni tal-programm
multiannwali. Dawn ir-rapporti huma prekundizzjoni għal pagamenti annwali.
Għal kontribuzzjoni fil-proċess ta’ reviżjoni ta’ nofs
il-perjodu, dawn se jintalbu fl-2017 biex jipprovdu informazzjoni addizzjonali
dwar il-progress li sar fil-ksib tal-għanijiet. Se jsir
eżerċizzju simili fl-2019 biex jippermetti, fejn xieraq,
aġġustamenti matul l-aħħar sena finanzjarja (2020).
B’appoġġ
għall-iżvilupp ta’ kultura bbażata fuq l-evalwazzjoni fil-qasam
tal-affarijiet interni, il-Fondi se jkollhom qafas ta’ evalwazzjoni u
monitoraġġ komuni b’indikaturi marbuta ma’ politika wiesgħa li
jenfasizzaw l-approċċi orjentati lejn ir-riżultati tal-Fondi u
r-rwol essenzjali li dawn jista’ jkollhom fit-taħlit tal-politika biex
jiksbu l-għan li jinħoloq spazju ta’ libertà, sigurtà u
ġustizzja. Dawn l-indikaturi huma marbuta mal-impatt li jistgħu
jagħmlu l-Fondi: l-iżvilupp ta’ kultura komuni ta’ sigurtà
tal-fruntieri, kooperazzjoni tal-pulizija u ġestjoni tal-kriżi;
ġestjoni effettiva tal-flussi ta’ migrazzjoni fl-UE; solidarjetà u
kooperazzjoni bejn l-Istati Membri fl-indirizzar ta’ kwistjonijiet ta’
migrazzjoni u sigurtà interna u approċċ komuni tal-UE dwar
il-migrazzjoni u s-sigurtà lejn pajjiżi terzi.
Sabiex
tiġi żgurata applikazzjoni adegwata tal-prinċipji dwar
l-evalwazzjoni u filwaqt li tiġi kkunsidrata l-esperjenza prattika
bl-evalwazzjoni tal-Istati Membri taħt il-finanzjament attwali tal-UE fuq
l-affarijiet interni, il-Kummissjoni u l-Istati Membri se jaħdmu flimkien
biex jiżviluppaw il-qafas komuni ta’ evalwazzjoni u monitoraġġ,
inter alia billi jiddefinixxu mudelli u indikaturi tal-prodott u
r-riżultat komuni.
Il-miżuri
kollha se jiġu stabbiliti fil-bidu tal-perjodu ta’ programmar, biex b’hekk
jippermettu lill-Istati Membri jwaqqfu s-sistemi ta’ rappurtar u evalwazzjoni
tagħhom abbażi tal-prinċipji u r-rekwiżiti maqbula. 
Biex jitnaqqas
il-piż amministrattiv u jiġu żgurati sinerġiji bejn
ir-rappurtar u l-evalwazzjoni, l-informazzjoni meħtieġa
għar-rapport ta’ evalwazzjoni se tibni fuq l-informazzjoni provduta
mill-Istati Membri fir-rapporti ta’ implimentazzjoni annwali tal-programmi
nazzjonali u tiffinalizzaha. 
Fl-2018,
il-Kummissjoni se tissottometti wkoll rapport dwar ir-reviżjoni ta’ nofs
il-perjodu mwettaq mill-programmi nazzjonali.
Fuq livell aktar
globali, il-Kummissjoni se tippreżenta rapport
intermedju dwar l-implimentazzjoni tal-Fondi sal-30.06.2018 u rapport ta’
evalwazzjoni ex-post sat-30.06.2024, li jkopru l-implimentazzjoni
sħiħa (jiġifieri mhux biss programmi nazzjonali taħt
ġestjoni kondiviża).

2.2.                
Sistema ta’ ġestjoni u kontroll 
2.2.1.          
Riskju(riskji) identifikat(i) 

DĠ HOME
ma kienx qed jiffaċċja riskji importanti ta’ żbalji
fil-programmi ta’ nfiq tiegħu. Dan huwa kkonfermat mill-assenza rikorrenti
ta’ sejbiet sinifikanti fir-rapporti annwali tal-Qorti tal-Awdituri kif ukoll
mill-assenza ta’ rata ta’ żball residwu ’l fuq minn 2% fis-snin li
għaddew fir-rapporti annwali tal-attività tad-DĠ HOME (u qabel
id-DĠ ĠLS).
Fil-ġestjoni
kondiviża, ir-riskji ġenerali marbuta
mal-implimentazzjoni tal-programmi attwali tista’ taqa’ prinċipalment fi
tliet kategoriji:
–      Riskju ta’ użu mmirat ineffiċjenti jew insuffiċjenti ta’
fondi;
–      Żbalji li jiġu mill-kumplessità ta’ regoli u dgħjufijiet
fis-sistemi ta’ ġestjoni u kontroll;
–      Użu ineffiċjenti ta’ riżorsi amministrattivi
(proporzjonalità limitata ta’ rekwiżiti);
L-elementi
speċifiċi li jikkonċernaw is-sistema tal-4 Fondi taħt
il-Programm Ġenerali “Solidarjetà u Ġestjoni tal-Flussi ta’
Migrazzjoni” huwa wkoll importanti li jissemmew.
–      Is-sistema ta’ programmi annwali tiżgura li l-pagamenti finali
jsiru regolarment abbażi ta’ nefqa ċertifikata u awditjata.
Madankollu, il-perjodu ta’ eliġibbiltà tal-programmi annwali huwa skonness
mis-sena finanzjarja tal-UE u l-katina ta’ assigurazzjoni hija għalhekk
mhux kompletament sodisfaċenti, minkejja sistema tqila ħafna.
–      Ir-regoli tal-eliġibbiltà dettaljati huma stabbiliti
mill-Kummissjoni. Dan jiżgura fil-prinċipju, l-omoġeneità
tan-nefqa ffinanzjata. Madankollu, dan joħloq ukoll ammont ta’ xogħol
mhux meħtieġ għall-awtoritajiet nazzjonali u l-Kummissjoni u
jżid ir-riskju ta’ żbalji mill-benefiċjarji u/jew Stati Membri
minħabba l-interpretazzjoni ħażina tar-regoli tal-UE.
–      Is-sistemi ta’ ġestjoni u kontroll attwali huma qrib ħafna
ta’ dawn taħt il-Fondi Strutturali. Madankollu, dawn jippreżentaw
differenzi żgħar, notevolment fil-katina ta’ responsabbiltajiet bejn
l-awtoritajiet taċ-ċertifikazzjoni u l-Awtoritajiet tal-Awditjar. Dan
joħloq konfużjoni fl-Istati Membri, b’mod partikolari meta l-awtoritajiet
qed jaġixxu fiż-2 tipi ta’ Fondi. Dan iżid ukoll ir-riskju ta’
żbalji u jeħtieġ aktar monitoraġġ intensiv.
Dawn
l-elementi se jinbidlu b’mod sinifikanti f’din il-proposta:
–      Is-sistemi ta’ ġestjoni u kontroll se jsegwu r-rekwiżiti
ġenerali stabbiliti fil-Fondi tal-QSK u se jkunu konfomi kompletament
mar-rekwiżiti ġodda tar-Regolament Finanzjarju ġdid: It-3
awtoritajiet se jiġu sostitwiti minn 2 awtoritajiet (Awtorità Responsabbli
u Awtorità tal-Awditjar) 
–      L-ippogrammar multiannwali flimkien ma’ approvazzjoni annwali
abbażi tal-pagamenti li saru mill-Awtorità Responsabbli, se jallinjaw
il-perjodu ta’ eliġibbiltà mal-kontijiet annwali tal-Kummissjoni,
mingħajr ma jżidu l-piż amministrattiv imqabbel mas-sistema
attwali.
–      Se jitwettqu kontrolli fuq il-post bħala parti mill-kontrolli
tal-ewwel (1) livell, jiġifieri mill-Awtorità Responsabbli u se
jappoġġjaw id-dikjarazzjoni ta’ ġestjoni annwali tagħha ta’
assigurazzjoni.
–      Il-kjarifika u simplifikazzjoni tar-regoli ta’ eliġibbiltà kif
ukoll l-armonizzazzjoni tagħhom ma’ strumenti oħra ta’
appoġġ finanzjarju tal-UE se jnaqqsu l-iżbalji li saru
mill-benefiċjarji li jużaw l-għajnuna minn sorsi differenti.
Dawn ir-regoli ta’ eliġibbiltà se jiġu stabbiliti fuq livell
nazzjonali, ħlief għal xi prinċipji bażiċi, simili
għal dawk użati għall-Fondi tal-QSK.
–      L-użu ta’ opzjonijiet ta’ spejjeż simplifikati huwa
inkoraġġut, speċjalment għal għotjiet żgħar.
F’ġestjoni
ċentralizzata, ir-riskji ewlenin huma dawn li ġejjin:
–      Riskju ta’ korrispondenza dgħajfa bejn il-proġetti
rċevuti u l-prijoritajiet politiċi tad-DĠ HOME;
–      Riskju ta’ kwalità ħażina ta’ proġetti
magħżula u implimentazzjoni teknika ħażina
tal-proġett, li jnaqqas l-impatt tal-programm; minħabba
proċedura ta’ selezzjoni inadegwata, nuqqas ta’ kompetenzi jew monitoraġġ
insuffiċjenti;
–      Riskju ta’ użu ineffiċjenti u mhux ekonomiku ta’ fondi
mogħtija, kemm għal għotjiet (kumplessità ta’ rimborż
għall-ispejjeż eliġibbli attwali flimkien ma’ possibbiltajiet
limitati biex jiġu kkontrollati l-ispejjeż eliġibbli fuq il-bank
tax-xogħol) u għal akkwist (xi drabi numru limitat ta’ dawk li
jipprovdu serivzzi ekonomiċi bl-għarfien speċjalizzat
meħtieġ, li jinkludi possibbiltajiet insuffiċjenti biex
jiġu mqabbla l-offerti fil-prezz);
–      Riskju marbut mal-kapaċità ta’ (speċjalment)
organizzazzjonijiet iżgħar biex jikkontrollaw b’mod effettiv in-nefqa
kif ukoll biex jiżguraw it-trasparenza ta’ operazzjonijiet imwettqa.
–      Ir-riskju għar-reputazzjoni tal-Kummissjoni li, jekk frodi jew
attivitajiet kriminali huma skoperti; tista’ tittieħed assigurazzjoni
parzjali biss mis-sistemi ta’ kontroll intern tal-pajjiżi terzi
minħabba n-numru pjuttost kbir ta’ kuntratturi u benefiċjarji
eteroġeni, kollha joperaw is-sistema ta’ kontroll proprja tagħhom,
ħafna drabi żgħira fid-daqs.
Ħafna
mir-riskji huma mistennija li jitnaqqsu grazzi għal immirar aħjar
tal-proposti u l-użu ta’ elementi simplifikati inklużi fir-Regolament
Finanzjarju ġdid.

2.2.2.          
Metodu (metodi) ta’ kontroll previst(i) 

Ġestjoni
kondiviża:
Fuq livell
ta’ Stat Membru, l-arkitettura proposta tas-sistemi
ta’ ġestjoni u kontroll tirrappreżenta evoluzzjoni tal-istruttura
fis-seħħ fl-2007-2013 u tippreserva ħafna mill-funzjonijiet
imwettqa fil-perjodu attwali inklużi l-verifiki amministrattivi u fuq
il-post, verifiki ta’ sistemi ta’ ġestjoni u kontroll u verifiki ta’
proġetti ta’ awditjar. Is-sekwenza ta’ dawn il-funzjonijiet hija
madankollu mibdula biex tirrendi l-kontrolli fuq il-post responsabbiltà
ċara tal-Awtorità Responsabbli bħala parti integrali
mill-preparazzjoni għall-approvazzjoni annwali tal-eżerċizzju
tal-kontijiet.
Sabiex
tiġi rinfurzata l-kontabilità, l-Awtoritajiet Responsabbli ikunu
akkreditati minn entità tal-akkreditazzjoni nazzjonali li tieħu ħsieb
is-superviżjoni kontinwa tagħhom. It-tnaqqis fin-numru ta’
awtoritajiet – mhux aktar Awtorità taċ-Ċertifikazzjoni u tnaqqis
fin-numru ta’ Fondi – huwa mistenni jnaqqas il-piż amministrattiv u
jtejjeb il-possibbiltà għall-bini ta’ kapaċità amministrattiva aktar
b’saħħitha, iżda jippermetti wkoll diviżjoni aktar
ċara ta’ responsabbiltajiet.
Sal-lum, ebda
stima affidabbli ma hija disponibbli fir-rigward tal-ispiża ta’ kontrolli
tal-Fondi ta’ ġestjoni kondiviża fil-qasam tal-Affarijiet Interni.
L-unika stima disponibbli hija marbuta mal-FEŻR u l-Fond ta’ Koeżjoni
fejn l-ispejjeż ta’ kompiti marbuta ma’ kontrolli (fuq livell nazzjonali
esklużi l-ispejjeż tal-Kummissjoni) huma proġettati madwar 2%
tal-finanzjament totali amministrat fil-perjodu 2007-2013. 1% jiġi minn
koordinazzjoni nazzjonali u preparazzjoni tal-programm, 82 % marbut
mal-ġestjoni tal-programm, 4% maċ-ċertifikazzjoni 13% mal-awditjar.

Il-proposti li
ġejjin se jżidu l-ispejjeż tal-kontroll:
–      il-ħolqien u funzjonament ta’ entità ta’ akkreditazzjoni u
inġenerali l-bidla tas-sistema;
–      is-sottomissjoni ta’ dikjarazzjoni ta’ ġestjoni li takkumpanja
l-kontijiet annwali; 
–      il-kontrolli fuq il-post li għandhom isiru mill-Awtorità
Responsabbli;
–      il-ħtieġa għal attività tal-awditjar addizzjonali
mill-Awtoritajiet tal-Awditjar biex tiġi awditjata d-dikjarazzjoni ta’
ġestjoni. 
Hemm ukoll
madankollu proposti li se jnaqqsu l-ispejjeż tal-kontroll: 
–      Awtorità taċ-Ċertifikazzjoni se tispiċċa.
Għalkemm il-funzjonijiet tagħhom se jiġu parzjalment trasferiti
lill-Awtorità Responsabbli, dan jippermetti lill-Istati Membri jifrankwa parti
sostanzjali tal-ispejjeż marbuta maċ-ċertifikazzjoni
minħabba effiċjenza amministrattiva aħjar, ħtieġa
mnaqqsa għal koordinazzjoni utnaqqis tal-kamp ta' applikazzjoni ta’
awditjar;
–      Il-kontrolli li għandhom isiru mill-Awtorità tal-Awditjar se jkunu
aktar orjentati lejn l-eżekuzzjoni mill-ġdid (ta’ kampjun)
tal-kontrolli tal-ewwel (1) livell amministrattivi u fuq il-post imwettqa
mill-Awtorità Responsabbli. Dan iħaffef il-proċedura ta’ audi alteram
patern u jiżgura li jitwettqu l-kontrolli kollha meħtieġa qabel
is-sottomissjoni tal-kontijiet annwali;
–      L-użu ta’ spejjeż simplifikati se jnaqqas l-ispejjeż u
l-piżijiet amministrattivi fuq il-livelli kollha, kemm għal
amministrazzjonijiet u benefiċjarji;
–      L-għeluq annwali, u l-limitazzjoni tal-perjodu għal
approvazzjoni ta’ konformità għal 36 xhar se jnaqqas il-perjodu
taż-żamma ta’ dokumenti għal finijiet ta’ kontroll għal
amministrazzjonijiet u benefiċjarji pubbliċi;
–      It-twaqqif ta’ flussi ta’ komunikazzjoni elettronika bejn
il-Kummissjoni u l-Istati Membri se jkun obbligatorju.
Ma’ dawn iridu
jiżdiedu l-elementi ta’ simplifikazzjoni mniżżla taħt
l-Artikolu 2.2.1 imsemmi qabel li se jikkontribwixxu wkoll għat-tnaqqis
ta’ piż amministrattiv għal benefiċjarji u għalhekk
jirrappreżentaw tnaqqis simultanju ta’ riskji ta’ żbalji u ta’
piż amministrattiv. 
Għalhekk,
globalment huwa mistenni li dawn il-proposti se jwasslu għal
ridistribuzzjoni ta’ spejjeż tal-kontroll minflok żieda jew tnaqqis.
Huwa madankollu antiċipat li din ir-ridistribuzzjoni ta’ spejjeż
(fil-funzjonijiet kollha u minħabba l-arranġamenti tal-kontroll
proporzjonati, ukoll fl-Istati Membri u l-programmi kollha) se tippermetti
mitigazzjoni aktar effettiva tar-riskji u katina ta’ assigurazzjoni aħjar
u aktar rapida.
Fuq
il-livell tal-Kummissjoni, l-ispiża
tal-ġestjoni u kontrolli għal ġestjoni kondiviża mhijiex
mistennija li tonqos fl-ewwel nofs tal-perjodu ta’ programmar. Dan huwa
l-każ l-ewwel nett minħabba li l-ammont u l-oqsma tal-politika
kkonċernati minn ġestjoni kondiviża se jespandu meta mqabbla
mal-perjodu attwali. Għalhekk iż-żamma tal-istess riżorsi
diġà se teħtieġ titjib fl-effiċjenza. Barra minn hekk,
l-ewwel snin se jiġu kkaratterizzati mill-kombinazzjoni ta’ ħafna
kompiti importanti li għandhom jitwettqu: għeluq tal-programmi 2007-2013
(l-aħħar rapporti tal-għeluq dovuti sal-31 ta’ Marzu 2016),
djalogi ta' politika u approvazzjoni tal-programmi nazzjonali multiannwali 2014-2020,
it-twaqqif ta’ approvazzjoni ġdida ta’ sistema ta’ kontijiet. Fit-tieni
nofs tal-perjodu, ir-riżorsi potenzjali disponibbli se jintużaw biex
titjieb l-evalwazzjoni u l-monitoraġġ.   
Ġestjoni
ċentralizzata
Fir-rigward
ta’ ġestjoni ċentralizzata, il-Kummissjoni se tkompli tapplika
s-sistema ta’ kontroll attwali tagħha li hija komposta mill-elementi
importanti li ġejjin: superviżjoni ta’ operazzjonijiet
mid-direttorati operazzjonali, il-kontroll ex ante mill-Unità tal-Baġit u
l-Kontroll, il-Kumitat għall-Akkwist Intern (JPS/HPC), il-kontrolli ex
post għal għotjiet jew l-awditjar mill-Kapaċità tal-Awditjar
Intern u/jew is-Servizz tal-Awditjar Intern. Is-settur tal-kontroll ex post
japplika “strateġija ta’ detezzjoni” immirata lejn id-detezzjoni ta’
massimu ta’ anomaliji bil-ħsieb ta’ rkupru ta’ pagamenti
eċċessivi. Abbażi ta’ din l-istrateġija, l-awditjar
jitwettaq fuq kampjun ta’ proġetti magħżula kważi
kompletament fuq il-bażi ta’ analiżi tar-riskju. 
Grazzi
għal din il-kombinazzjoni ta’ kontrolli ex ante u ex post kif ukoll
kontrolli fuq il-bank tax-xogħol u awditjar fuq is-sit, fis-snin li
għaddew ir-rata medja ta’ żbalji residwi li tista’ tiġi
kwantifikata kienet inqas minn 2%. Għalhekk, is-sistema ta’ kontroll
intern kif ukoll l-ispiża tagħha hija kkunsidrata adegwata
fid-DĠ HOME biex jinkiseb l-għan ta’ rata ta’ żbalji baxxa.
Madankollu, fi
ħdan dan il-qafas, id-DĠ HOME se jkompli jesplora possibbiltajiet
biex itejjeb il-ġestjoni u jżid is-simplifikazzjoni. B’mod
partikolari, l-opzjonijiet simplifikati kollha mpoġġija
għad-disponibbiltà fir-Regolament Finanzjarju ġdid se jintużaw
kemm jista’ jkun minħabba li huwa mistenni li dawn se jikkontribwixxu
għat-tnaqqis ta’ piż amministrattiv għal benefiċjarji u
għalhekk jirrappreżentaw tnaqqis simultanju ta’ riskji ta’
żbalji u piż amministrattiv għal Kummissjoni.
Punti
ġodda
Il-proposta
tipprevedi punti ġodda għal finanzjament tal-UE fil-qasam
tal-affarijiet interni, eż. użu aħjar tal-kompetenzi li
jeżistu fl-aġenziji tal-UE, l-iżvilupp tad-dimensjoni esterna u
t-tisħiħ tal-mekkaniżmi ta’ emerġenza.          
Dawn se jeħtieġu metodi ta’ ġestjoni u kontroll ġodda
għad-DĠ Home. 
L-ammonti li se jkunu allokati għal dawn il-punti ġodda għadhom
mhumiex stabbiliti iżda mhuwiex probabbli li jkunu sinifikanti meta
mqabbla mal-baġit globali tal-affarijiet interni. Madankollu, dan se jkun
importanti ħafna għat-twaqqif tal-mezzi interni u arranġamenti
ta’ ħidma għal implimentazzjoni ta’ dawn il-kompiti ġodda kmieni
kemm jista’ jkun fil-perjodu, f’konformità sħiħa mal-prinċipji
ta’ ġestjoni finanzjarja soda. 
L-analiżi
msemmija qabel turi b’mod ċar li, minkejja s-simplifikazzjonijiet kollha
introdotti, il-livell ta’ riżorsi umani meħtieġa għal
implimentazzjoni tal-baġit miżjud tad-DĠ HOME jrid jiġi
rinfurzat.  
Ir-riżorsi umani meħtieġa se jkunu megħjuna mill-persunal
mid-DĠ li huwa diġà assenjat għal ġestjoni tal-azzjoni
u/jew ġie skjerat mill-ġdid fi ħdan id-DĠ, flimkien, jekk
meħtieġ, ma’ kwalunkwe allokazzjoni addizzjonali li tista’
tingħata lid-DĠ tal-ġestjoni taħt l-allokazzjoni annwali u
fid-dawl tar-restrizzjonijiet baġitarji.

2.3.                
Miżuri għall-prevenzjoni ta’ frodi u
irregolaritajiet 

Speċifika
miżuri ta’ prevenzjoni u protezzjoni eżistenti jew previsti
Barra
mill-applikazzjoni tal-mekkaniżmi kollha regolatorji ta’ kontroll,
id-DĠ HOME se jfassal strateġija kontra l-frodi skont
l-istrateġija ġdida tal-Kummissjoni kontra l-frodi (CAFS) adottata
fl-24 ta’ Ġunju 2011, sabiex jiġi żgurat inter alia li
l-kontrolli interni tiegħu marbuta mal-ġlieda kontra l-frodi huma
kompletament skont il-CAFS u li l-approċċ tiegħu ta’
ġestjoni tar-riskju ta’ frodi huwa ffukat biex jidentifika oqsma ta’
riskju ta’ frodi u reazzjonijiet adegwati. Fejn meħtieġ, se jitwaqqfu
gruppi ta’ netwerking u għodod tal-IT adegwati ddedikati biex janalizzaw
każijiet ta’ frodi marbuta mal-Fondi.
Fir-rigward
ta’ ġestjoni kondiviża, il-CAFS jidentifika b’mod ċar
il-ħtieġa għall-proposti tal-Kummissjoni għar-regolamenti
tal-2014-2020 li jitolbu lill-Istati Membru jpoġġu fis-seħħ
miżuri għall-prevenzjoni kontra l-frodi li huma effettivi u
proporzjonati għar-riskji ta’ frodi identifikati. Il-proposta attwali
tinkludi fl-Artikolu 5 rekwiżit ċar għall-Istati Membri
għal prevenzjoni, individwazzjoni u korrezzjoni ta’ irregolaritajiet u
għar-rappurtar lill-Kummissjoni. Aktar dettalji fir-rigward ta’ dawn
l-obbligi se jkunu parti mir-regoli dettaljati dwar il-funzjonijiet
tal-Awtorità Responsabbli kif previst fl-Artikolu 24 (5) (c). 
Barra minn
hekk, l-użu mill-ġdid ta’ fondi li jiġu minn korrezzjoni
finanzjarja abbażi ta’ kummissjoni jew sejbiet mill-Qorti tal-Awdituri,
ġie indikat b’mod ċar fl-Artikolu 41.

3.                      
IMPATT FINANZJARJU PROĠETTAT TAL-PROPOSTA/INIZJATTIVA 
3.1.                
Intestatura (intestaturi) tal-qafas finanzjarju
multiannwali u intestatura (intestaturi) tal-baġit tan-nefqa
affettwata(affettwati) 

·      Intestaturi tal-baġit tan-nefqa eżistenti 
Fl-ordni tal-intestaturi ta’ qafas finanzjarju
multiannwali u intestaturi tal-baġit.
 Intestatura ta’ qafas finanzjarju multiannwali   || Linja tal-baġit || Tip ta' nefqa || Kontribuzzjoni 
 Numru || Diff.[29] || minn pajjiżi EFTA[30] || minn pajjiżi kandidati[31] || minn pajjiżi terzi || fis-sens tal-Artikolu 18 (1) (aa) tar-Regolament Finanzjarju 
 3 ||   || Diff || LE || LE || LE || LE 
·      Intestaturi ġodda tal-baġit mitluba 
Fl-ordni tal-intestaturi ta’ qafas finanzjarju
multiannwali u intestaturi tal-baġit.
 Intestatura ta’ qafas finanzjarju multiannwali || Linja tal-baġit || Tip ta' nefqa || Kontribuzzjoni 
 Numbru Intestatura 3 || Diff./mhux-diff. || minn pajjiżi EFTA || minn pajjiżi kandidati || minn pajjiżi terzi || fis-sens tal-Artikolu 18 (1) (aa) tar-Regolament Finanzjarju 
 3 || 18 01 04 bb - Fond għas-Sigurtà Interna – Pulizija u Kriminalità - Assistenza teknika || Mhux Diff || LE || LE || IVA || LE 
 3 || 18 02 bb - Fond għas-Sigurtà Interna - Pulizija u Kriminalità || Diff || LE || LE || IVA || LE 
 3 || 18 01 04 cc - Fond għas-Sigurtà Interna – Fruntieri u Viżi - Assistenza teknika || Mhux Diff || LE || LE || IVA || LE 
 3 || 18 02 cc - Fond għas-Sigurtà Interna - Fruntieri u Viżi || Diff || LE || LE || IVA || LE 
Kontribuzzjonijiet minn Pajjiżi terzi
jikkonċernaw iż-żewġ komponenti tal-Fond għas-Sigurtà
Interna.
Il-kriterji u l-metodu biex jiġu
kkalkulati dawn il-kontribuzzjonijiet għandhom jiġu nnegozjati bejn
l-UE u l-Istati Assoċjati abbażi ta’ proċedura separata. Billi
jassumu perċentwali simili għal dawk użati attwalment taħt
l-EBF, l-Istati Assoċjati jiġu msejħa biex jikkontribwixxu
b’madwar EUR 210 miljun għall-komponent għal Fruntieri u l-Viża
u b’madwar EUR 50 miljun għall-komponent ta’ kooperazzjoni tal-pulizija. 

3.2.                
Impatt proġettat fuq in-nefqa 
3.2.1.          
Sommarju tal-impatt proġettat fuq in-nefqa 

EUR miljun (għal 3 punti deċimali)
 Intestatura tal-qafas finanzjarju multiannwali || Numru 3 || Sigurtà u Ċittadinanza 
 DĠ HOME ||   ||   || 2014 || 2015 || 2016 || 2017 || 2018 || 2019 || 2020 || Wara l-2020 || TOTAL 
  Approprjazzjonijiet operazzjonali (prezzijiet attwali) ||   ||   ||   ||   ||   ||   ||   ||   ||   
 18 02 bb Fond għas-Sigurtà Interna – Pulizija u Kriminalità || Impenji || (1a) || 135.076 || 143.047 || 151.283 || 159.791 || 168.578 || 177.653 || 187.022 ||   || 1,122.450 
 Pagamenti || (2a) || 15.714 || 43.881 || 71.419 || 111.709 || 147.854 || 156.248 || 164.918 || 410.707 || 1,122.450 
 18 02 cc  Fond għas-Sigurtà Interna - Fruntieri u Viżi || Impenji || (1a) || 422.310 || 447.186 || 472.886 || 499.435 || 526.856 || 555.173 || 584.412 || - || 3,508.258 
 Pagamenti || (2a) || 59.999 || 120.794 || 223.204 || 350.813 || 461.098 || 487.256 || 514.275 || 1,290.818 || 3,508.258 
 Approprjazzjonijiet ta’ natura amministrattiva ffinanzjati mill-pakkett għal programmi speċifiċi[32] ||   ||   ||   ||   ||   ||   ||   ||   ||   
 18 01 04 bb            Fond għas-Sigurtà Interna – Pulizija u Kriminalità ||   ||   || 0.800 || 0.800 || 0.800 || 0.800 || 0.800 || 0.800 || 0.800 ||   || 5.600 
 18 01 04 cc             Fond għas-Sigurtà Interna - Fruntieri u Viżi ||   ||   || 1.700 || 1.700 || 1.700 || 1.700 || 1.700 || 1.700 || 1.700 ||   || 11.900 
 Approprjazzjonijiet TOTALI għad-DĠ HOME || Impenji || =1+1a +3 || 559,886 || 592,733 || 626,669 || 661,726 || 697,934 || 735,326 || 773,934 ||   || 4.648,208 
 Pagamenti || =2+2a +3 || 78,213 || 167,174 || 297,123 || 465,023 || 611,452 || 646,004 || 681,693 || 1.701,525 || 4.648,208 
 Intestatura tal-qafas finanzjarju multiannwali || 5 || “ Nefqa amministrattiva ” 
Peress li hemm
elementi komuni fl-implimentazzjoni tal-Fond għall-Ażil u
l-Migrazzjoni l-Fond għas-Sigurtà Interna bħal djalogu politiku ma’
kull Stat Membru u minħabba li l-organizzazzjoni interna tad-DĠ HOME
sabiex tiġi żgurata l-ġestjoni ta' Fondi ġodda (kif ukoll
l-għeluq tal-programmi ġestiti bħalissa )li jistgħu
jevolvu, mhuwiex possibbli li tinqasam in-nefqa Amministrattiva bejn il-Fond
għall-Ażil u l-Migrazzjoni u l-Fond għas-Sigurtà Interna.
Għalhekk
iċ-ċifri relatati mal-Intestatura 5 hawn taħt jikkorrispondu
għan-nefqa amministrattiva totali meqjusa meħtieġa sabiex
tiżgura l-ġestjoni taż-żewġ fondi mid-DĠ u m’hemm
l-ebda totali ta’ approprjazzjonijiet. 
EUR miljun (għal 3 punti deċimali)
   ||   ||   || 2014 || 2015 || 2016 || 2017 || 2018 || 2019 || 2020 || Wara l-2020 || TOTAL 
 DĠ: HOME || 
  Riżorsi umani || 20.841 || 20.841 || 20.841 || 20.841 || 20.841 || 20.841 || 20.841 ||   || 145.887 
  Nefqa amministrattiva oħra || 0,156 || 0,159 || 0,162 || 0,165 || 0,168 || 0,172 || 0,175 ||   || 1,157 
 TOTAL DĠ HOME || DG TOTALI HOME || 20.997 || 21.000 || 21.003 || 21.006 || 21.009 || 21.013 || 21.016 ||   || 147.044 
 Approprjazzjonijiet TOTALI taħt INTESTATURA 5 tal-qafas finanzjarju multiannwali || (Impenji totali = Pagamenti totali) || 20.997 || 21.000 || 21.003 || 21.006 || 21.009 || 21.013 || 21.016 ||   || 147.044 
EUR miljun (għal 3 punti deċimali)
   ||   ||   || 2014 || 2015 || 2016 || 2017 || 2018 || 2019 || 2020 ||   || TOTAL 
 Approprjazzjonijiet TOTALI taħt INTESTATURA 1 sa 5 tal-qafas finanzjarju multiannwali || Impenji || N/A || N/A || N/A || N/A || N/A || N/A || N/A || N/A ||   
 Pagamenti ||   ||   ||   ||   ||   ||   ||   ||   ||   

3.2.2.          
Impatt proġettat fuq approprjazzjonijiet
operazzjonali 

–     
¨  Il-proposta/inizjattiva ma teħtieġx l-użu ta’
approprjazzjonijiet operazzjonali 
–     
þ  Il-proposta teħtieġ l-użu ta’ approprjazzjonijiet
operazzjonali kif spjegat hawn taħt:         
Il-politika tal-Affarijiet Interni hija implimentata prinċipalment minn
ġestjoni kondiviża. Filwaqt li l-prijoritajiet tal-infiq huma
stabbiliti fuq il-livell tal-UE, il-ġestjoni attwali ta’ kuljum
tingħata lill-Awtoritajiet Responsabbli fuq livell nazzjonali.
L-indikaturi u l-miri ta’ prodotti komuni se jiġu deċiżi
flimkien mill-Kummissjoni u l-Awtoritajiet Responsabbli bħala parti
mill-programmi nazzjonali tagħhom, u approvati mill-Kummissjoni. Huwa
għalhekk diffiċli li jiġu indikati l-miri għal prodotti
sakem jiġu abbozzati, innegozjati u approvati l-programmi fl-2013/14.     
Fir-rigward ta’ ġestjoni ċentralizzata, huwa wkoll mhux possibbli
għad-DĠ HOME li jipprovdi lista eżawrjenti għall prodotti
kollha li għandhom jiġu provduti permezz ta’ intervent finanzjarju
taħt il-Fondi, l-ispejjeż u numri medji tagħhom, kif mitlub minn
din it-taqsima. M’hemm ebda għodod statistiċi bħalissa li
jippermettu l-kalkulazzjoni ta’ spejjeż medji sinifikanti abbażi
tal-programmi attwali, u din id-definizzjoni preċiża tkun kontrarja
għall-prinċipju li l-programm tal-futur għandu jipprovdi
biżżejjed flessibbiltà biex jipprovdi għal adattament għal
prijoritajiet politiċi bejn l-2014-2020. Dan japplika b’mod partikolari
għal għajnuna u azzjonijiet ta’ emerġenza f’pajjiżi terzi u
dawk f’rabta magħhom.
Approprjazzjonijiet ta’ impenn f’EUR miljun (għal
3 punti deċimali)
 Indika l-għanijiet u prodotti   ò ||   ||   || Sena N || Sena N+1 || Sena N+2 || Sena N+3 || … daħħal snin kemm meħtieġ biex turi t-tul tal-impatt (ara punt 1.6) || TOTAL 
 PRODOTTI 
 Tip ta’ output[33] || Spiża medja tal-output || Numru totali ta’ outputs || Spiża || Numru totali ta’ outputs || Spiża || Numru totali ta’ outputs || Spiża || Numru totali ta’ outputs || Spiża || Numru totali ta’ outputs || Spiża || Numru totali ta’ outputs || Spiża || Numru totali ta’ outputs || Spiża || Numru totali ta’ prodotti || Kost totali 
 GĦAN SPEĊIFIKU NRU 1…[34] ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Prodott ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Prodott ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Prodott ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għal għan speċifiku N°1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 GĦAN SPEĊIFIKU NRU 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Prodott ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għal għan speċifiku N°2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 SPIŻA TOTALI ||   ||   ||   ||   ||   ||   ||   ||   ||   ||   ||   ||   ||   ||   ||   ||   

3.2.3.          
Impatt proġettat fuq approprjazzjonijiet ta’
natura amministrattiva
3.2.3.1.    
Sommarju 

–     
¨  Il-proposta/inizjattiva ma teħtieġx l-użu ta’
approprjazzjonijiet amministrattivi 
–     
þ Il-proposta teħtieġ l-użu ta’ approprjazzjonijiet
amministrattivi kif spjegat hawn taħt:
Peress li hemm
elementi komuni fl-implimentazzjoni tal-Fond għall-Ażil u
l-Migrazzjoni l-Fond għas-Sigurtà Interna bħal djalogu politiku ma’
kull Stat Membru u minħabba li l-organizzazzjoni interna tad-DĠ HOME
sabiex tiġi żgurata l-ġestjoni ta' Fondi ġodda (kif ukoll
l-għeluq tal-programmi ġestit bħalissa ) li jistgħu
jevolvu, mhuwiex possibbli li tinqasam in-nefqa Amministrattiva bejn il-Fond
għall-Ażil u l-Migrazzjoni Fund u l-Fond għas-Sigurtà Interna.
Għalhekk
iċ-ċifri relatati mal-Intestatura 5 hawn taħt jikkorrispondu
għan-nefqa amministrattiva totali meqjusa meħtieġa sabiex
tiżgura l-ġestjoni taż-żewġ fondi mid-DĠ u m’hemm
l-ebda totali ta’ approprjazzjonijiet. 
EUR miljun (għal
3 punti deċimali) HOME
 INTESTATURA 5 tal-qafas finanzjarju multiannwali[35] || 2014 || 2015 || 2016 || 2017 || 2018 || 2019 || 2020 || TOTAL 
 Riżorsi umani HOME || 20.841 || 20.841 || 20.841 || 20.841 || 20.841 || 20.841 || 20.841 || 145,887 
 Nefqa amministrattiva oħra || 0,156 || 0,159 || 0,162 || 0,165 || 0,168 || 0,172 || 0,175 || 1,157 
 Subtotal INTESTATURA 5 tal-qafas finanzjarju multiannwali || 20.997 || 21.000 || 21.003 || 21.006 || 21.009 || 21.013 || 21.016 || 147.044 
 Barra mill-INTESTATURA 5[36] tal-qafas finanzjarju multiannwali[37] || 2014 || 2015 || 2016 || 2017 || 2018 || 2019 || 2020 || TOTAL 
 Riżorsi umani HOME || 0.640 || 0.640 || 0.640 || 0.640 || 0.640 || 0.640 || 0.640 || 4.480 
 Nefqa oħra ta’ natura amministrattiva || 1.860 || 1.860 || 1.860 || 1.860 || 1.860 || 1.860 || 1.860 || 13.020 
 Subtotal INTESTATURA 5 tal-qafas finanzjarju multiannwali || 2.500 || 2.500 || 2.500 || 2.500 || 2.500 || 2.500 || 2.500 || 17.500 
 TOTAL || N/A || N/A || N/A || N/A || N/A || N/A || N/A || N/A 

3.2.3.2.    
 Rekwiżiti proġettati tar-riżorsi
umani 

–     
¨  Il-proposta/inizjattiva ma teħtieġx l-użu ta’
riżorsi umani 
–     
þ Il-proposta/inizjattiva teħtieġ l-użu ta’ riżorsi
umani, kif spjegat hawn taħt: Figuri użati għas-sena n huma dawk
għall-2011. 
Peress li hemm
elementi komuni fl-implimentazzjoni tal-Fond għall-Ażil u
l-Migrazzjoni l-Fond għas-Sigurtà Interna bħal djalogu politiku ma’
kull Stat Membru u minħabba li l-organizzazzjoni interna tad-DĠ HOME
sabiex tiġi żgurata l-ġestjoni ta' Fondi ġodda (kif ukoll l-għeluq
tal-programmi ġestit bħalissa )li jistgħu jevolvu, mhuwiex
possibbli li tinqasam in-nefqa Amministrattiva bejn il-Fond
għall-Ażil u l-Migrazzjoni Fund u l-Fond għas-Sigurtà Interna.
Għalhekk
iċ-ċifri relatati mal-Intestatura 5 hawn taħt jikkorrispondu
għan-nefqa amministrattiva totali meqjusa meħtieġa sabiex
tiżgura l-ġestjoni taż-żewġ fondi mid-DĠ u m’hemm
l-ebda totali ta’ approprjazzjonijiet. 
Stima li għandha tiġi espressa
f’ammonti sħaħ (jew l-aktar għal punt deċimali wieħed)
 ||   || Sena N || Sena N+1 || Sena N+2 || Sena N+3 || Sena N+4 || Sena N+5 || Sena N+6 
  Karigi tal-Pjan ta' Stabbiliment (uffiċjali u aġenti temporanji) HOME || 
 || 18 01 01 01 (Kwartieri Ġenerali u Uffiċċji ta’ Rappreżentanza tal-Kummissjoni) || 136 || 136 || 136 || 136 || 136 || 136 || 136 
 || XX 01 01 02 (Delegazzjonijiet) || 15 || 15 || 15 || 15 || 15 || 15 || 15 
 || 18 01 05 01 (Riċerka indiretta) ||   ||   ||   ||   ||   ||   ||   
 || 10 01 05 01 (Riċerka diretta) ||   ||   ||   ||   ||   ||   ||   
 ||  Persunal estern (fl-unità Ekwivalenti Full Time) FTE)[38] || 
 || 18 02 01 (CA, INT, SNE mill-“pakkett globali”) || 16 || 16 || 16 || 16 || 16 || 16 || 16 
 || XX 02 02 (CA, INT, JED, LA u SNE fid-delegazzjonijiet) || 10 || 10 || 10 || 10 || 10 || 10 || 10 
 || 18 01 04 bb[39] || - fil-Kwartieri ġenerali[40] || 4 || 4 || 4 || 4 || 4 || 4 || 4 
 || - fid-delegazzjonijiet || * || * || * || * || * || * || * 
 || 18 01 04 cc[41] || - fil-Kwartieri ġenerali[42] || 6 || 6 || 6 || 6 || 6 || 6 || 6 
 || - fid-delegazzjonijiet || * || * || * || * || * || * || * 
 || XX 01 05 02 (CA, INT, SNE – Riċerka indiretta) ||   ||   ||   ||   ||   ||   ||   
 || 10 01 05 02 (CA, INT, SNE – Riċerka diretta) ||   ||   ||   ||   ||   ||   ||   
 || Oħrajn 13 01 04 02) ||   ||   ||   ||   ||   ||   ||   
 || TOTAL || N/A || N/A || N/A || N/A || N/A || N/A || N/A 
XX hija l-qasam
tal-politika jew it-titolu tal-baġit ikkonċernat.
Ir-riżorsi umani meħtieġa se
jiġu megħjuna mill-persunal mid-DĠ li huma diġà assenjati
għal ġestjoni tal-azzjoni u/jew ġew skjerati mill-ġdid fi
ħdan id-DĠ, flimkien, jekk meħtieġ, ma’ kwalunkwe
allokazzjoni addizzjonali li tista’ tingħata lid-DĠ tal-ġestjoni
taħt l-allokazzjoni annwali u fid-dawl tar-restrizzjonijiet
baġitarji. Ammonti u imputazzjonijet se jkunu aġġustati
fil-każ ta' kwalunkwe proċess ta' esternalizzazzjoni lil
Aġenzija Eżekuttiva.
Deskrizzjoni ta’
kompiti li għandhom jitwettqu:
 Uffiċjali u aġenti temporanji fil-kwartieri ġenerali || Il-kompiti li għandhom jitwettqu jinkludu l-kompiti meħtieġa kollha għall-ġestjoni ta’ programm finanzjarju bħal: - il-provvista ta’ input fil-proċedura baġitarja;                - it-twettiq tad-djalogu ta’ politika mal-Istati Membri;   - il-preparazzjoni ta’ programmi ta’ ħidma/deċizjonijiet ta’ finanzjament annwali, l-istabbiliment ta’ prijoritajiet annwali, l-approvazzjoni ta’ programmi nazzjonali;       - il-ġestjoni ta’ programmi nazzjonali, sejħiet għal proposti u sejħiet għal offerti u l-proċeduri ta’ selezzjoni sussegwenti;               - il-komunikazzjoni ma’ partijiet interessati (benefiċjarji potenzjali/attwali, Stati Membri,eċċ); - l-abbozzar ta’ linji gwida għall-Istati Membri                - il-ġestjoni ta’ proġetti, b’mod operazzjonali u finanzjarju;          - l-eżekuzzjoni ta’ kontrolli kif deskritt qabel (verifika ex ante, kumitat ta’ akkwist, awditjar ex post, awditjar intern, approvazzjoni ta’ kontijiet);       - kontabilità;          - l-iżvilupp u ġestjoni ta’ għodod tal-IT għal ġestjoni ta’ għotjiet u programmi nazzjonali;             - monitoraġġ u rappurtar dwar l-ilħiq tal-għanijiet, inklużi fir-Rapporti tal-Attività Annwali u Rapporti tas-Sottodelega tal-Uffiċjal Awtorizzanti 
 Persunal estern || Il-kompiti huma simili għal dawk ta’ uffiċjali u aġenti temporanji, ħlief għal kompiti li ma jistgħux jiġu ssodisfatti minn persunal estern 
 Persunal fid-delegazzjonijiet || Sabiex jakkumpanjaw l-iżvilupp tal-politika ta' implimentazzjoni tal-qasam tal-affarijiet interni u b’mod partikolari d-dimensjoni esterna tiegħu, id-delegazzjonijiet tal-UE se jeħtieġ li jkunu mgħammra b’kompetenzi suffiċjenti tal-affarijiet interni. Dan jista' jkun persunal mill-Kummissjoni Ewropea u/jew is-Servizz Ewropew għall-Azzjoni Esterna. 

3.2.4.          
Kompatibbiltà mal-qafas finanzjarju multiannwali
attwali 

–     
þ  Il-proposta/inizjattiva hija kompatibbli mal-qafas finanzjarju
multiannwali li jmiss.
–     
¨  Il-proposta/inizjattiva se tinvolvi r-riprogrammazzjoni
tal-intestatura rilevanti fil-qafas finanzjarju multiannwali.
Spjega x’riprogrammazzjoni hija meħtieġa,
billi tispeċifika l-intestaturi tal-baġit ikkonċernati u
l-ammonti korrispondenti.
–     
¨  Il-proposta/inizjattiva teħtieġ l-applikazzjoni
tal-istrument tal-flessibbiltà jew ir-reviżjoni tal-qafas finanzjarju
multiannwali[43].
Spjega dak li huwa meħtieġ, billi
tispeċifika l-intestaturi u l-intestaturi tal-baġit ikkonċernati
u l-ammonti korrispondenti.

3.2.5.          
Il-kontribuzzjonijiet ta’ partijiet terzi 

–     
Il-proposta/inizjattiva ma tipprovdix
għall-kofinanzjament minn partijiet terzi 
–     
þ Il-proposta tipprovdi li l-finanzjament Ewropew jeħtieġ li
jiġi kofinanzjat. L-ammont eżatt ma jistax jiġi kwantifikat.
Ir-regolament jistabbilixxi rati massimi ta’ kofinanzjament differenzjati
f’konformità mat-tipi ta’ azzjonijiet:
Approprjazzjonijiet f’ EUR miljun (sa 3 punti
deċimali)
   || 2014 || 2015 || 2016 || 2017 || 2018 || 2019 || 2020 || Total 
 Speċifika l-korp ta’ kofinanzjament || SM || SM || SM || SM || SM || SM || SM ||   
 TOTAL ta’ approprjazzjonijiet kofinanzjati || tbd || tbd || tbd || tbd || tbd || tbd || tbd ||   

3.3.                
Impatt stmat fuq id-dħul 

–     
þ  Il-proposta/inizjattiva ma għandhiex impatt finanzjarju fuq
id-dħul.
–     
¨  Il-proposta/inizjattiva għandha dan l-impatt finanzjarju li
ġej:
–                   
¨         fuq ir-riżorsi proprji 
–                   
¨         fuq id-dħul mixxellanju 
EUR miljun (sa 3 punti deċimali)
 Intestatura tad-dħul tal-baġit: || Approprjazzjonijiet disponibbli għas-sena tal-baġit kontinwa || Impatt tal-proposta/inizjattiva[44] 
 Sena N || Sena N+1 || Sena N+2 || Sena N+3 || ...daħħal kolonni kemm meħtieġa sabiex tirrifletti t-tul ta’ żmien tal-impatt (ara punt 1.6) 
 Artikolu …………. ||   ||   ||   ||   ||   ||   ||   ||   
Għal dħul
mixxellanju assenjat, speċifika l-intestatura/i tan-nefqa tal-baġit
affettwata/i.
Speċifika l-metodu
għall-kalkolu tal-impatt fuq id-dħul.
[1]               ĠU C 115 tal-4.5.2010, p. 1.
[2]               COM (2010) 673 finali.
[3]               COM (2011) 500 finali.
[4]               COM (2011) 318 finali
tas-16 ta’ Ġunju 2011: Komunikazzjoni dwar l-evalwazzjoni ta’ nofs il-perjodu tal-Programm
Qafas “Is-Sigurtà u s-Salvagwardja tal-Libertajiet" (2007-2013).
[5]               Id-dokumenti u rapport ta’
konsultazzjoni dwar ir-riżultati tal-konsultazzjoni huma disponibbli fuq
il-websajt tad-DĠ Affarijiet Interni: http://ec.europa.eu/home-affairs/news/consulting_public/consulting_0020_mt.htm 
[6]               “Ir-Reviżjoni tal-Baġit
tal-UE”, COM (2010) 700, 19.10.2010.
[7]               Proposta tal-Kummissjoni –
ir-Regolament dwar ir-regoli finanzjarji applikabbli għall-baġit
annwali tal-Unjoni (COM (2010) 815 finali 22.12.2010). Din il-proposta tikkostitwixxi irtirar formali mill-Kummissjoni ta'
proposti leġiżlattivi preċedenti COM (2010) 71 finali u COM
(2010) 260 finali.
[8]               ĠU C
[9]               ĠU C
[10]             ĠU C
[11]             Dok. Tal-Kunsill 7120/10
[12]             COM (2010) 673 finali.
[13]             ĠU L ....
[14]             ĠU L ....
[15]             ĠU L 58 tal-24.2.2007, p. 7.
[16]             ĠU L 176 tal-10.7.1999, p. 31.
[17]             ĠU L 53 tas-27.2.2008, p. 1.
[18]             ĠU L 160 tat-18.6.2011, p. 1.
[19]             ĠU L …
[20]             ĠU L 321 tat-8.12.2009, p. 44.
[21]             ĠU L 64 tat-22.6.2002, p. 3.
[22]             ĠU L 330 tad-9.12.2008, p. 21.
[23]             ĠU L ....
[24]             COM (2011) 403 finali.
[25]             ABM: Immaniġġjar Ibbażat fuq l-Attività – ABB: Ibbaġitjar Ibbażat fuq l-Attività.
[26]             Kif imsemmi fl-Artikolu 49 (6) (a)
jew (b) tar-Regolament Finanzjarju.
[27]             Dettalji ta’ modi u referenzi ta’
ġestjoni tar-Regolament Finanzjarju jistgħu jinstabu fuq is-sit
BudgWeb: http://www.cc.cec/budg/man/budgmanag/budgmanag_en.html
[28]             Kif imsemmi fl-Artikolu 185
tar-Regolament Finanzjarju.
[29]             Diff. = Approprjazzjonijiet mhux
differenzjati / Non-Dif = Approprjazzjonijiet nondifferenzjati
[30]             EFTA: Assoċjazzjoni Ewropea tal-Kummerċ Ħieles 
[31]             Pajjiżi kandidati u, fejn
applikabbli, pajjiżi kandidati potenzjali mill-Balkani tal-Punent.
[32]             Għajnuna teknika u/jew
amministrattiva u nefqa b’appoġġ tal-implimentazzjoni ta’ programmi
u/jew azzjonijiet tal-UE (l-intestatura ta’ qabel tal-“BA”), riċerka
indiretta, riċerka diretta.
[33]             l-outputs huma prodotti u servizzi li
għandhom jiġu provduti (pereżempju: numru ta’ skambji ta’ studenti ffinanzjati, numru ta’ km ta’ toroq
mibnija, eċċ.).
[34]             Kif deskritt fit-Taqsima 1.4.2.
"Għan(ijiet) speċifiku(ċi)…"
[35]             Pakkett globali bbażat fuq
l-Allokazzjoni Finali tal-2011 għar-Riżorsi Umani, inklużi
uffiċjali u persunal estern
[36]             Għajnuna teknika u/jew
amministrattiva u nefqa b’appoġġ tal-implimentazzjoni ta’ programmi
u/jew azzjonijiet tal-UE (l-intestatura ta’ qabel tal-“BA”), riċerka
indiretta, riċerka diretta.
[37]             Persunal estern mill-intestaturi
tal-BA ta’ qabel, abbażi tal-Allokazzjoni Finali tal-2011
għar-Riżorsi Umani, inkluż il-persunal estern fil-Kwartieri
Ġenerali u fid-Delegazzjonijiet
[38]             CA = Aġent Kuntrattwali; INT=
staff tal-aġenzija ("Intérimaire"); JED= "Jeune Expert en
Délégation" (Esperti Żgħażagħ fid-Delegazzjonijiet);
LA = Aġent Lokali; SNE= Espert Nazzjonali Ssekondat; 
[39]             Taħt il-limitu għal
personal estern minn approprjazzjonijiet operazzjonali (l-intestaturi ta’ qabel
tal-“BA”).
[40]             Essenzjalment għall-Fondi
Strutturali, il-Fond Agrikolu Ewropew għall-Iżvilupp Rurali
(FAEŻR) u l-Fond Ewropew għas-Sajd (FES).
[41]             Taħt il-limitu għal
personal estern minn approprjazzjonijiet operazzjonali (l-intestaturi ta’ qabel
tal-“BA”).
[42]             Essenzjalment għall-Fondi
Strutturali, il-Fond Agrikolu Ewropew għall-Iżvilupp Rurali
(FAEŻR) u l-Fond Ewropew għas-Sajd (FES).
[43]             Ara l-punti 19 u 24 tal-Ftehim
Interistituzzjonali.
[44]             Fir-rigward tar-riżorsi proprji
tradizzjonali (dazji doganali, dazji fuq iz-zokkor), l-ammonti indikati
għandhom ikunu ammonti netti, jiġifieri ammonti grossi wara t-tnaqqis
ta’ 25 % tal-ispejjeż tal-ġbir.